ciscoriordan/open-greek-corpus-annotations huggingface dataset:
flavius-josephus.de-bello-judaico-libri-vii 2.142
πρὸς τούτοις ὄμνυσιν μηδενὶ μὲν μεταδοῦναι τῶν δογμάτων ἑτέρως ἢ ὡς αὐτὸς μετέλαβεν , ἀφέξεσθαι δὲ λῃστείας καὶ συντηρήσειν ὁμοίως τά τε τῆς αἱρέσεως αὐτῶν βιβλία καὶ τὰ τῶν ἀγγέλων ὀνόματα . τοιούτοις μὲν ὅρκοις τοὺς προσιόντας ἐξασφαλίζονται .
Lemmas: πρός οὗτος ὄμνυμι μηδείς μέν μεταδίδωμι ὁ δόγμα ἕτερος ἤ ὡς αὐτός μεταλαμβάνω , ἀπέχω δέ λῃστεία καί συντηρέω ὅμοιος ὁ τε ὁ αἵρεσις αὐτός βιβλίον καί ὁ ὁ ἄγγελος ὄνομα . τοιοῦτος μέν ὅρκος ὁ προσέρχομαι ἐξασφαλίζω .
flavius-josephus.de-bello-judaico-libri-vii 2.143
Τοὺς δʼ ἐπʼ ἀξιοχρέοις ἁμαρτήμασιν ἁλόντας ἐκβάλλουσι τοῦ τάγματος . ὁ δʼ ἐκκριθεὶς οἰκτίστῳ πολλάκις μόρῳ διαφθείρεται · τοῖς γὰρ ὅρκοις καὶ τοῖς ἔθεσιν ἐνδεδεμένος οὐδὲ τῆς παρὰ τοῖς ἄλλοις τροφῆς δύναται μεταλαμβάνειν , ποηφαγῶν δὲ καὶ λιμῷ τὸ σῶμα τηκόμενος διαφθείρεται .
Lemmas: ὁ δέ ἐπί ἀξιόχρεως ἁμάρτημα ἁλίσκομαι ἐκβάλλω ὁ τάγμα . ὁ δέ ἐκκρίνω οἰκτρός πολλάκις μόρος διαφθείρω · ὁ γάρ ὅρκος καί ὁ ἔθος ἐνδέω οὐδέ ὁ παρά ὁ ἄλλος τροφή δύναμαι μεταλαμβάνω , ποηφαγέω δέ καί λιμός ὁ σῶμα τήκω διαφθείρω .
flavius-josephus.de-bello-judaico-libri-vii 2.144
διὸ δὴ πολλοὺς ἐλεήσαντες ἐν ταῖς ἐσχάταις ἀναπνοαῖς ἀνέλαβον , ἱκανὴν ἐπὶ τοῖς ἁμαρτήμασιν αὐτῶν τὴν μέχρι θανάτου βάσανον ἡγούμενοι .
Lemmas: διό δή πολύς ἐλεέω ἐν ὁ ἔσχατος ἀναπνοή ἀναλαμβάνω , ἱκανός ἐπί ὁ ἁμάρτημα αὐτός ὁ μέχρι θάνατος βάσανος ἡγέομαι .
flavius-josephus.de-bello-judaico-libri-vii 2.145
Περὶ δὲ τὰς κρίσεις ἀκριβέστατοι καὶ δίκαιοι , καὶ δικάζουσι μὲν οὐκ ἐλάττους τῶν ἑκατὸν συνελθόντες , τὸ δʼ ὁρισθὲν ὑπʼ αὐτῶν ἀκίνητον . σέβας δὲ μέγα παρʼ αὐτοῖς μετὰ τὸν θεὸν τοὔνομα τοῦ νομοθέτου , κἂν βλασφημήσῃ τις εἰς τοῦτον κολάζεται θανάτῳ .
Lemmas: περί δέ ὁ κρίσις ἀκριβής καί δίκαιος , καί δικάζω μέν οὐ ἐλαχύς ὁ ἑκατόν συνέρχομαι , ὁ δέ ὁρίζω ὑπό αὐτός ἀκίνητος . σέβας δέ μέγας παρά αὐτός μετά ὁ θεός ὄνομα ὁ νομοθέτης , ἐάν βλασφημέω τις εἰς οὗτος κολάζω θάνατος .
flavius-josephus.de-bello-judaico-libri-vii 2.146
τοῖς δὲ πρεσβυτέροις ὑπακούουσιν καὶ τοῖς πλείοσιν ἐν καλῷ · δέκα γοῦν συγκαθεζομένων οὐκ ἂν λαλήσειέν τις ἀκόντων τῶν ἐννέα .
Lemmas: ὁ δέ πρέσβυς ὑπακούω καί ὁ πολύς ἐν καλός · δέκα γοῦν συγκαθέζομαι οὐ ἄν λαλέω τις ἄκων ὁ ἐννέα .
flavius-josephus.de-bello-judaico-libri-vii 2.147
καὶ τὸ πτύσαι δὲ εἰς μέσους ἢ τὸ δεξιὸν μέρος φυλάσσονται καὶ ταῖς ἑβδομάσιν ἔργων ἐφάπτεσθαι διαφορώτατα Ἰουδαίων ἁπάντων · οὐ μόνον γὰρ τροφὰς ἑαυτοῖς πρὸ μιᾶς ἡμέρας παρασκευάζουσιν , ὡς μὴ πῦρ ἐναύοιεν ἐκείνην τὴν ἡμέραν , ἀλλʼ οὐδὲ σκεῦός τι μετακινῆσαι θαρροῦσιν οὐδὲ ἀποπατεῖν .
Lemmas: καί ὁ πτύω δέ εἰς μέσος ἤ ὁ δεξιός μέρος φυλάσσω καί ὁ ἑβδομάς ἔργον ἐφάπτω διάφορος Ἰουδαῖος ἅπας · οὐ μόνος γάρ τροφή ἑαυτοῦ πρό εἷς ἡμέρα παρασκευάζω , ὡς μή πῦρ ἐναύω ἐκεῖνος ὁ ἡμέρα , ἀλλά οὐδέ σκεῦος τις μετακινέω θαρσέω οὐδέ ἀποπατέω .
flavius-josephus.de-bello-judaico-libri-vii 2.148
ταῖς δʼ ἄλλαις ἡμέραις βόθρον ὀρύσσοντες βάθος ποδιαῖον τῇ σκαλίδι , τοιοῦτον γάρ ἐστιν τὸ διδόμενον ὑπʼ αὐτῶν ἀξινίδιον τοῖς νεοσυστάτοις , καὶ περικαλύψαντες θοιμάτιον , ὡς μὴ τὰς αὐγὰς ὑβρίζοιεν τοῦ θεοῦ , θακεύουσιν εἰς αὐτόν .
Lemmas: ὁ δέ ἄλλος ἡμέρα βόθρος ὀρύσσω βάθος ποδιαῖος ὁ σκαλίς , τοιοῦτος γάρ εἰμί ὁ δίδωμι ὑπό αὐτός ἀξινίδιον ὁ νεοσύστατος , καί περικαλύπτω θοιμάτιον , ὡς μή ὁ αὐγή ὑβρίζω ὁ θεός , θακεύω εἰς αὐτός .
flavius-josephus.de-bello-judaico-libri-vii 2.149
ἔπειτα τὴν ἀνορυχθεῖσαν γῆν ἐφέλκουσιν εἰς τὸν βόθρον · καὶ τοῦτο ποιοῦσι τοὺς ἐρημοτέρους τόπους ἐκλεγόμενοι . καίπερ δὴ φυσικῆς οὔσης τῆς τῶν λυμάτων ἐκκρίσεως ἀπολούεσθαι μετʼ αὐτὴν καθάπερ μεμιασμένοις ἔθιμον .
Lemmas: ἔπειτα ὁ ἀνορύσσω γῆ ἐφέλκω εἰς ὁ βόθρος · καί οὗτος ποιέω ὁ ἐρῆμος τόπος ἐκλέγω . καίπερ δή φυσικός εἰμί ὁ ὁ λῦμα ἔκκρισις ἀπολούω μετά αὐτός καθά μιαίνω ἔθιμος .
flavius-josephus.de-bello-judaico-libri-vii 2.150
Διῄρηνται δὲ κατὰ χρόνον τῆς ἀσκήσεως εἰς μοίρας τέσσαρας , καὶ τοσοῦτον οἱ μεταγενέστεροι τῶν προγενεστέρων ἐλαττοῦνται , ὥστʼ εἰ ψαύσειαν αὐτῶν , ἐκείνους ἀπολούεσθαι καθάπερ ἀλλοφύλῳ συμφυρέντας .
Lemmas: διαιρέω δέ κατά χρόνος ὁ ἄσκησις εἰς μοῖρα τέσσαρες , καί τοσοῦτος ὁ μεταγενής ὁ προγενής ἐλασσόω , ὥστε εἰ ψαύω αὐτός , ἐκεῖνος ἀπολούω καθά ἀλλόφυλος συμφύρω .
flavius-josephus.de-bello-judaico-libri-vii 2.151
καὶ μακρόβιοι μέν , ὡς τοὺς πολλοὺς ὑπὲρ ἑκατὸν παρατείνειν ἔτη , διὰ τὴν ἁπλότητα τῆς διαίτης ἔμοιγε δοκεῖν καὶ τὴν εὐταξίαν , καταφρονηταὶ δὲ τῶν δεινῶν , καὶ τὰς μὲν ἀλγηδόνας νικῶντες τοῖς φρονήμασιν , τὸν δὲ θάνατον , εἰ μετʼ εὐκλείας πρόσεισι , νομίζοντες ἀθανασίας ἀμείνονα .
Lemmas: καί μακρόβιος μέν , ὡς ὁ πολύς ὑπέρ ἑκατόν παρατείνω ἔτος , διά ὁ ἁπλότης ὁ δίαιτα ἐγώ δοκέω καί ὁ εὐταξία , καταφρονητής δέ ὁ δεινός , καί ὁ μέν ἀλγηδών νικάω ὁ φρόνημα , ὁ δέ θάνατος , εἰ μετά εὔκλεια προσέρχομαι , νομίζω ἀθανασία ἀγαθός .
flavius-josephus.de-bello-judaico-libri-vii 2.152
διήλεγξεν δὲ αὐτῶν ἐν ἅπασιν τὰς ψυχὰς ὁ πρὸς Ῥωμαίους πόλεμος , ἐν ᾧ στρεβλούμενοί τε καὶ λυγιζόμενοι καιόμενοί τε καὶ κλώμενοι καὶ διὰ πάντων ὁδεύοντες τῶν βασανιστηρίων ὀργάνων , ἵνʼ ἢ βλασφημήσωσιν τὸν νομοθέτην ἢ φάγωσίν τι τῶν ἀσυνήθων , οὐδέτερον ὑπέμειναν παθεῖν , ἀλλʼ οὐδὲ κολακεῦσαί ποτε τοὺς αἰκιζομένους ἢ δακρῦσαι .
Lemmas: διελέγχω δέ αὐτός ἐν ἅπας ὁ ψυχή ὁ πρός Ῥωμαῖος πόλεμος , ἐν ὅς στρεβλόω τε καί λυγίζομαι καίω τε καί κλάω καί διά πᾶς ὁδεύω ὁ βασανιστήριον ὄργανον , ἵνα ἤ βλασφημέω ὁ νομοθέτης ἤ ἐσθίω τις ὁ ἀσυνήθης , οὐδέτερος ὑπομένω πάσχω , ἀλλά οὐδέ κολακεύω ποτέ ὁ αἰκίζω ἤ δακρύω .
flavius-josephus.de-bello-judaico-libri-vii 2.153
μειδιῶντες δὲ ἐν ταῖς ἀλγηδόσιν καὶ κατειρωνευόμενοι τῶν τὰς βασάνους προσφερόντων εὔθυμοι τὰς ψυχὰς ἠφίεσαν ὡς πάλιν κομιούμενοι .
Lemmas: μειδιάω δέ ἐν ὁ ἀλγηδών καί κατειρωνεύομαι ὁ ὁ βάσανος προσφέρω εὔθυμος ὁ ψυχή ἀφίημι ὡς πάλιν κομίζω .
flavius-josephus.de-bello-judaico-libri-vii 2.154
Καὶ γὰρ ἔρρωται παρʼ αὐτοῖς ἥδε ἡ δόξα , φθαρτὰ μὲν εἶναι τὰ σώματα καὶ τὴν ὕλην οὐ μόνιμον αὐτῶν , τὰς δὲ ψυχὰς ἀθανάτους ἀεὶ διαμένειν , καὶ συμπλέκεσθαι μὲν ἐκ τοῦ λεπτοτάτου φοιτώσας αἰθέρος ὥσπερ εἱρκταῖς τοῖς σώμασιν ἴυγγί τινι φυσικῇ κατασπωμένας ,
Lemmas: καί γάρ ῥώννυμι παρά αὐτός ὅδε ὁ δόξα , φθαρτός μέν εἰμί ὁ σῶμα καί ὁ ὕλη οὐ μόνιμος αὐτός , ὁ δέ ψυχή ἀθάνατος ἀεί διαμένω , καί συμπλέκω μέν ἐκ ὁ λεπτός φοιτάω αἰθήρ ὥσπερ εἱρκτή ὁ σῶμα ἴυγξ τις φυσικός κατασπάω ,
flavius-josephus.de-bello-judaico-libri-vii 2.155
ἐπειδὰν δὲ ἀνεθῶσι τῶν κατὰ σάρκα δεσμῶν , οἷα δὴ μακρᾶς δουλείας ἀπηλλαγμένας τότε χαίρειν καὶ μετεώρους φέρεσθαι . καὶ ταῖς μὲν ἀγαθαῖς ὁμοδοξοῦντες παισὶν Ἑλλήνων ἀποφαίνονται τὴν ὑπὲρ ὠκεανὸν δίαιταν ἀποκεῖσθαι καὶ χῶρον οὔτε ὄμβροις οὔτε νιφετοῖς οὔτε καύμασι βαρυνόμενον , ἀλλʼ ὃν ἐξ ὠκεανοῦ πραῢς ἀεὶ ζέφυρος ἐπιπνέων ἀναψύχει · ταῖς δὲ φαύλαις ζοφώδη καὶ χειμέριον ἀφορίζονται μυχὸν γέμοντα τιμωριῶν ἀδιαλείπτων .
Lemmas: ἐπειδάν δέ ἀνίημι ὁ κατά σάρξ δεσμός , οἷος δή μακρός δουλεία ἀπαλλάσσω τότε χαίρω καί μετέωρος φέρω . καί ὁ μέν ἀγαθός ὁμοδοξέω παῖς Ἕλλην ἀποφαίνω ὁ ὑπέρ ὠκεανός δίαιτα ἀπόκειμαι καί χῶρος οὔτε ὄμβρος οὔτε νιφετός οὔτε καῦμα βαρύνω , ἀλλά ὅς ἐκ ὠκεανός πραΰς ἀεί ζέφυρος ἐπιπνέω ἀναψύχω · ὁ δέ φαῦλος ζοφώδης καί χειμέριος ἀφορίζω μυχός γέμω τιμωρία ἀδιάλειπτος .
flavius-josephus.de-bello-judaico-libri-vii 2.156
δοκοῦσι δέ μοι κατὰ τὴν αὐτὴν ἔννοιαν Ἕλληνες τοῖς τε ἀνδρείοις αὐτῶν , οὓς ἥρωας καὶ ἡμιθέους καλοῦσιν , τὰς μακάρων νήσους ἀνατεθεικέναι , ταῖς δὲ τῶν πονηρῶν ψυχαῖς καθʼ ᾅδου τὸν ἀσεβῶν χῶρον , ἔνθα καὶ κολαζομένους τινὰς μυθολογοῦσιν , Σισύφους καὶ Ταντάλους Ἰξίονάς τε καὶ Τιτυούς , πρῶτον μὲν ἀιδίους ὑφιστάμενοι τὰς ψυχάς , ἔπειτα εἰς προτροπὴν ἀρετῆς καὶ κακίας ἀποτροπήν .
Lemmas: δοκέω δέ ἐγώ κατά ὁ αὐτός ἔννοια Ἕλλην ὁ τε ἀνδρεῖος αὐτός , ὅς ἥρως καί ἡμίθεος καλέω , ὁ μάκαρ νῆσος ἀνατίθημι , ὁ δέ ὁ πονηρός ψυχή κατά ᾅδης ὁ ἀσεβής χῶρος , ἔνθα καί κολάζω τις μυθολογέω , Σίσυφος καί Τάνταλος Ἰξίων τε καί Τιτυός , πρῶτος μέν ἀίδιος ὑφίστημι ὁ ψυχή , ἔπειτα εἰς προτροπή ἀρετή καί κακία ἀποτροπή .
flavius-josephus.de-bello-judaico-libri-vii 2.157
τούς τε γὰρ ἀγαθοὺς γίνεσθαι κατὰ τὸν βίον ἀμείνους ἐλπίδι τιμῆς καὶ μετὰ τὴν τελευτήν , τῶν τε κακῶν ἐμποδίζεσθαι τὰς ὁρμὰς δέει προσδοκώντων , εἰ καὶ λάθοιεν ἐν τῷ ζῆν , μετὰ τὴν διάλυσιν ἀθάνατον τιμωρίαν ὑφέξειν .
Lemmas: ὁ τε γάρ ἀγαθός γίγνομαι κατά ὁ βίος ἀγαθός ἐλπίς τιμή καί μετά ὁ τελευτή , ὁ τε κακός ἐμποδίζω ὁ ὁρμή δέος προσδοκάω , εἰ καί λανθάνω ἐν ὁ ζάω , μετά ὁ διάλυσις ἀθάνατος τιμωρία ὑπέχω .
flavius-josephus.de-bello-judaico-libri-vii 2.158
ταῦτα μὲν οὖν Ἐσσηνοὶ περὶ ψυχῆς θεολογοῦσιν ἄφυκτον δέλεαρ τοῖς ἅπαξ γευσαμένοις τῆς σοφίας αὐτῶν καθιέντες .
Lemmas: οὗτος μέν οὖν Ἐσσηνός περί ψυχή θεολογέω ἄφυκτος δέλεαρ ὁ ἅπαξ γεύω ὁ σοφία αὐτός καθίημι .
flavius-josephus.de-bello-judaico-libri-vii 2.159
Εἰσὶν δʼ ἐν αὐτοῖς οἳ καὶ τὰ μέλλοντα προγινώσκειν ὑπισχνοῦνται , βίβλοις ἱεραῖς καὶ διαφόροις ἁγνείαις καὶ προφητῶν ἀποφθέγμασιν ἐμπαιδοτριβούμενοι · σπάνιον δʼ εἴ ποτε ἐν ταῖς προαγορεύσεσιν ἀστοχοῦσιν .
Lemmas: εἰμί δέ ἐν αὐτός ὅς καί ὁ μέλλω προγιγνώσκω ὑπισχνέομαι , βίβλος ἱερός καί διάφορος ἁγνεία καί προφήτης ἀπόφθεγμα ἐμπαιδοτριβέομαι · σπάνιος δέ εἰ ποτέ ἐν ὁ προαγόρευσις ἀστοχέω .
flavius-josephus.de-bello-judaico-libri-vii 2.160
Ἔστιν δὲ καὶ ἕτερον Ἐσσηνῶν τάγμα , δίαιταν μὲν καὶ ἔθη καὶ νόμιμα τοῖς ἄλλοις ὁμοφρονοῦν , διεστὼς δὲ τῇ κατὰ γάμον δόξῃ · μέγιστον γὰρ ἀποκόπτειν οἴονται τοῦ βίου μέρος , τὴν διαδοχήν , τοὺς μὴ γαμοῦντας , μᾶλλον δέ , εἰ πάντες τὸ αὐτὸ φρονήσειαν , ἐκλιπεῖν ἂν τὸ γένος τάχιστα .
Lemmas: εἰμί δέ καί ἕτερος Ἐσσήν τάγμα , δίαιτα μέν καί ἔθος καί νόμιμος ὁ ἄλλος ὁμοφρονέω , διίστημι δέ ὁ κατά γάμος δόξα · μέγας γάρ ἀποκόπτω οἴομαι ὁ βίος μέρος , ὁ διαδοχή , ὁ μή γαμέω , μάλα δέ , εἰ πᾶς ὁ αὐτός φρονέω , ἐκλείπω ἄν ὁ γένος ταχύς .
flavius-josephus.de-bello-judaico-libri-vii 2.161
δοκιμάζοντες μέντοι τριετίᾳ τὰς γαμετάς , ἐπειδὰν τρὶς καθαρθῶσιν εἰς πεῖραν τοῦ δύνασθαι τίκτειν , οὕτως ἄγονται . ταῖς δʼ ἐγκύμοσιν οὐχ ὁμιλοῦσιν , ἐνδεικνύμενοι τὸ μὴ διʼ ἡδονὴν ἀλλὰ τέκνων χρείαν γαμεῖν . λουτρὰ δὲ ταῖς γυναιξὶν ἀμπεχομέναις ἐνδύματα , καθάπερ τοῖς ἀνδράσιν ἐν περιζώματι . τοιαῦτα μὲν ἔθη τοῦδε τοῦ τάγματος .
Lemmas: δοκιμάζω μέντοι τριετία ὁ γαμετή , ἐπειδάν τρίς καθαίρω εἰς πεῖρα ὁ δύναμαι τίκτω , οὕτως ἄγω . ὁ δέ ἐγκύμων οὐ ὁμιλέω , ἐνδείκνυμι ὁ μή διά ἡδονή ἀλλά τέκνον χρεία γαμέω . λουτρόν δέ ὁ γυνή ἀμπέχω ἔνδυμα , καθά ὁ ἀνήρ ἐν περίζωμα . τοιοῦτος μέν ἔθος ὅδε ὁ τάγμα .
flavius-josephus.de-bello-judaico-libri-vii 2.162
Δύο δὲ τῶν προτέρων Φαρισαῖοι μὲν οἱ μετὰ ἀκριβείας δοκοῦντες ἐξηγεῖσθαι τὰ νόμιμα καὶ τὴν πρώτην ἀπάγοντες αἵρεσιν εἱμαρμένῃ τε καὶ θεῷ προσάπτουσι πάντα ,
Lemmas: δύο δέ ὁ πρότερος Φαρισαῖος μέν ὁ μετά ἀκρίβεια δοκέω ἐξηγέομαι ὁ νόμιμος καί ὁ πρῶτος ἀπάγω αἵρεσις μείρομαι τε καί θεός προσάπτω πᾶς ,
flavius-josephus.de-bello-judaico-libri-vii 2.163
καὶ τὸ μὲν πράττειν τὰ δίκαια καὶ μὴ κατὰ τὸ πλεῖστον ἐπὶ τοῖς ἀνθρώποις κεῖσθαι , βοηθεῖν δὲ εἰς ἕκαστον καὶ τὴν εἱμαρμένην · ψυχήν τε πᾶσαν μὲν ἄφθαρτον , μεταβαίνειν δὲ εἰς ἕτερον σῶμα τὴν τῶν ἀγαθῶν μόνην , τὰς δὲ τῶν φαύλων ἀιδίῳ τιμωρίᾳ κολάζεσθαι .
Lemmas: καί ὁ μέν πράσσω ὁ δίκαιος καί μή κατά ὁ πολύς ἐπί ὁ ἄνθρωπος κεῖμαι , βοηθέω δέ εἰς ἕκαστος καί ὁ μείρομαι · ψυχή τε πᾶς μέν ἄφθαρτος , μεταβαίνω δέ εἰς ἕτερος σῶμα ὁ ὁ ἀγαθός μόνος , ὁ δέ ὁ φαῦλος ἀίδιος τιμωρία κολάζω .
flavius-josephus.de-bello-judaico-libri-vii 2.164
Σαδδουκαῖοι δέ , τὸ δεύτερον τάγμα , τὴν μὲν εἱμαρμένην παντάπασιν ἀναιροῦσιν καὶ τὸν θεὸν ἔξω τοῦ δρᾶν τι κακὸν ἢ ἐφορᾶν τίθενται ·
Lemmas: Σαδδουκαῖοι δέ , ὁ δεύτερος τάγμα , ὁ μέν μείρομαι παντάπασι ἀναιρέω καί ὁ θεός ἔξω ὁ δράω τις κακός ἤ ἐφοράω τίθημι ·
flavius-josephus.de-bello-judaico-libri-vii 2.165
φασὶν δʼ ἐπʼ ἀνθρώπων ἐκλογῇ τό τε καλὸν καὶ τὸ κακὸν προκεῖσθαι καὶ κατὰ γνώμην ἑκάστου τούτων ἑκατέρῳ προσιέναι . ψυχῆς τε τὴν διαμονὴν καὶ τὰς καθʼ ᾅδου τιμωρίας καὶ τιμὰς ἀναιροῦσιν .
Lemmas: φημί δέ ἐπί ἄνθρωπος ἐκλογή ὁ τε καλός καί ὁ κακός πρόκειμαι καί κατά γνώμη ἕκαστος οὗτος ἑκάτερος προσέρχομαι . ψυχή τε ὁ διαμονή καί ὁ κατά ᾅδης τιμωρία καί τιμή ἀναιρέω .
flavius-josephus.de-bello-judaico-libri-vii 2.166
καὶ Φαρισαῖοι μὲν φιλάλληλοί τε καὶ τὴν εἰς τὸ κοινὸν ὁμόνοιαν ἀσκοῦντες , Σαδδουκαίων δὲ καὶ πρὸς ἀλλήλους τὸ ἦθος ἀγριώτερον αἵ τε ἐπιμιξίαι πρὸς τοὺς ὁμοίους ἀπηνεῖς ὡς πρὸς ἀλλοτρίους . τοιαῦτα μὲν περὶ τῶν ἐν Ἰουδαίοις φιλοσοφούντων εἶχον εἰπεῖν .
Lemmas: καί Φαρισαῖος μέν φιλάλληλος τε καί ὁ εἰς ὁ κοινός ὁμόνοια ἀσκέω , Σαδδουκαῖος δέ καί πρός ἀλλήλων ὁ ἦθος ἄγριος ὁ τε ἐπιμιξία πρός ὁ ὅμοιος ἀπηνής ὡς πρός ἀλλότριος . τοιοῦτος μέν περί ὁ ἐν Ἰουδαῖος φιλοσοφέω ἔχω λέγω .
flavius-josephus.de-bello-judaico-libri-vii 2.167
Τῆς Ἀρχελάου δʼ ἐθναρχίας μεταπεσούσης εἰς ἐπαρχίαν οἱ λοιποί , Φίλιππος καὶ Ἡρώδης ὁ κληθεὶς Ἀντίπας , διῴκουν τὰς ἑαυτῶν τετραρχίας · Σαλώμη γὰρ τελευτῶσα Ἰουλίᾳ τῇ τοῦ Σεβαστοῦ γυναικὶ τήν τε αὐτῆς τοπαρχίαν καὶ Ἰάμνειαν καὶ τοὺς ἐν Φασαηλίδι φοινικῶνας κατέλιπεν .
Lemmas: ὁ Ἀρχέλαος δέ ἐθναρχία μεταπίπτω εἰς ἐπαρχία ὁ λοιπός , Φίλιππος καί Ἡρώδης ὁ καλέω Ἀντίπας , διοικέω ὁ ἑαυτοῦ τετραρχία · Σαλώμη γάρ τελευτάω Ἰουλία ὁ ὁ Σεβαστός γυνή ὁ τε αὐτός τοπαρχία καί Ἰάμνεία καί ὁ ἐν Φασαηλίς φοινικών καταλείπω .
flavius-josephus.de-bello-judaico-libri-vii 2.168
μεταβάσης δὲ εἰς Τιβέριον τὸν Ἰουλίας υἱὸν τῆς Ῥωμαίων ἡγεμονίας μετὰ τὴν Αὐγούστου τελευτήν , ἀφηγησαμένου τῶν πραγμάτων ἔτεσιν ἑπτὰ καὶ πεντήκοντα πρὸς δὲ μησὶν ἓξ καὶ ἡμέραις δύο , διαμείναντες ἐν ταῖς τετραρχίαις ὅ τε Ἡρώδης καὶ ὁ Φίλιππος , ὁ μὲν πρὸς ταῖς τοῦ Ἰορδάνου πηγαῖς ἐν Πανεάδι πόλιν κτίζει Καισάρειαν κἀν τῇ κάτω Γαυλανιτικῇ Ἰουλιάδα , Ἡρώδης δʼ ἐν μὲν τῇ Γαλιλαίᾳ Τιβεριάδα , ἐν δὲ τῇ Περαίᾳ φερώνυμον Ἰουλίας .
Lemmas: μεταβαίνω δέ εἰς Τιβέριος ὁ Ἰουλία υἱός ὁ Ῥωμαῖος ἡγεμονία μετά ὁ Αὔγουστος τελευτή , ἀφηγέομαι ὁ πρᾶγμα ἔτος ἑπτά καί πεντήκοντα πρός δέ μείς ἕξ καί ἡμέρα δύο , διαμένω ἐν ὁ τετραρχία ὁ τε Ἡρώδης καί ὁ Φίλιππος , ὁ μέν πρός ὁ ὁ Ἰορδάνης πηγή ἐν Πανεάς πόλις κτίζω Καισάρεια ἐν ὁ κάτω Γαυλανιτικός Ἰουλιάς , Ἡρώδης δέ ἐν μέν ὁ Γαλιλαία Τιβεριάς , ἐν δέ ὁ Περαία φερώνυμος Ἰουλία .
flavius-josephus.de-bello-judaico-libri-vii 2.169
Πεμφθεὶς δὲ εἰς Ἰουδαίαν ἐπίτροπος ὑπὸ Τιβερίου Πιλᾶτος νύκτωρ κεκαλυμμένας εἰς Ἱεροσόλυμα εἰσκομίζει τὰς Καίσαρος εἰκόνας , αἳ σημαῖαι καλοῦνται .
Lemmas: πέμπω δέ εἰς Ἰουδαία ἐπίτροπος ὑπό Τιβέριος Πιλᾶτος νύκτωρ καλύπτω εἰς Ἱεροσόλυμα εἰσκομίζω ὁ Καῖσαρ εἰκών , ὅς σημαία καλέω .
flavius-josephus.de-bello-judaico-libri-vii 2.170
τοῦτο μεθʼ ἡμέραν μεγίστην ταραχὴν ἤγειρεν Ἰουδαίοις · οἵ τε γὰρ ἐγγὺς πρὸς τὴν ὄψιν ἐξεπλάγησαν ὡς πεπατημένων αὐτοῖς τῶν νόμων , οὐδὲν γὰρ ἀξιοῦσιν ἐν τῇ πόλει δείκηλον τίθεσθαι , καὶ πρὸς τὴν ἀγανάκτησιν τῶν κατὰ τὴν πόλιν ἄθρους ὁ ἐκ τῆς χώρας λαὸς συνέρρευσεν .
Lemmas: οὗτος μετά ἡμέρα μέγας ταραχή ἐγείρω Ἰουδαῖος · ὁ τε γάρ ἐγγύς πρός ὁ ὄψις ἐκπλήσσω ὡς πατέω αὐτός ὁ νόμος , οὐδείς γάρ ἀξιόω ἐν ὁ πόλις δείκηλον τίθημι , καί πρός ὁ ἀγανάκτησις ὁ κατά ὁ πόλις ἀθρόος ὁ ἐκ ὁ χώρα λαός συρρέω .
flavius-josephus.de-bello-judaico-libri-vii 2.171
ὁρμήσαντες δὲ πρὸς Πιλᾶτον εἰς Καισάρειαν ἱκέτευον ἐξενεγκεῖν ἐξ Ἱεροσολύμων τὰς σημαίας καὶ τηρεῖν αὐτοῖς τὰ πάτρια . Πιλάτου δὲ ἀρνουμένου περὶ τὴν οἰκίαν πρηνεῖς καταπεσόντες ἐπὶ πέντε ἡμέρας καὶ νύκτας ἴσας ἀκίνητοι διεκαρτέρουν .
Lemmas: ὁρμάω δέ πρός Πιλᾶτος εἰς Καισάρεια ἱκετεύω ἐκφέρω ἐκ Ἱεροσόλυμα ὁ σημαία καί τηρέω αὐτός ὁ πάτριος . Πιλᾶτος δέ ἀρνέομαι περί ὁ οἰκία πρηνής καταπίπτω ἐπί πέντε ἡμέρα καί νύξ ἴσος ἀκίνητος διακαρτερέω .
flavius-josephus.de-bello-judaico-libri-vii 2.172
Τῇ δʼ ἑξῆς ὁ Πιλᾶτος καθίσας ἐπὶ βήματος ἐν τῷ μεγάλῳ σταδίῳ καὶ προσκαλεσάμενος τὸ πλῆθος ὡς ἀποκρίνασθαι δῆθεν αὐτοῖς θέλων , δίδωσιν τοῖς στρατιώταις σημεῖον ἐκ συντάγματος κυκλώσασθαι τοὺς Ἰουδαίους ἐν τοῖς ὅπλοις .
Lemmas: ὁ δέ ἑξῆς ὁ Πιλᾶτος καθίζω ἐπί βῆμα ἐν ὁ μέγας στάδιον καί προσκαλέω ὁ πλῆθος ὡς ἀποκρίνω δῆθεν αὐτός ἐθέλω , δίδωμι ὁ στρατιώτης σημεῖον ἐκ σύνταγμα κυκλόω ὁ Ἰουδαῖος ἐν ὁ ὅπλον .
flavius-josephus.de-bello-judaico-libri-vii 2.173
περιστάσης δὲ τριστιχεὶ τῆς φάλαγγος Ἰουδαῖοι μὲν ἀχανεῖς ἦσαν πρὸς τὸ ἀδόκητον τῆς ὄψεως , Πιλᾶτος δὲ κατακόψειν εἰπὼν αὐτούς , εἰ μὴ προσδέξαιντο τὰς Καίσαρος εἰκόνας , γυμνοῦν τὰ ξίφη τοῖς στρατιώταις ἔνευσεν .
Lemmas: περιίστημι δέ τριστιχεί ὁ φάλαγξ Ἰουδαῖος μέν ἀχανής εἰμί πρός ὁ ἀδόκητος ὁ ὄψις , Πιλᾶτος δέ κατακόπτω λέγω αὐτός , εἰ μή προσδέχομαι ὁ Καῖσαρ εἰκών , γυμνόω ὁ ξίφος ὁ στρατιώτης νεύω .
flavius-josephus.de-bello-judaico-libri-vii 2.174
οἱ δὲ Ἰουδαῖοι καθάπερ ἐκ συνθήματος ἀθρόοι καταπεσόντες καὶ τοὺς αὐχένας παρακλίναντες ἑτοίμους ἀναιρεῖν σφᾶς ἐβόων μᾶλλον ἢ τὸν νόμον παραβῆναι . ὑπερθαυμάσας δὲ ὁ Πιλᾶτος τὸ τῆς δεισιδαιμονίας ἄκρατον ἐκκομίσαι μὲν αὐτίκα τὰς σημαίας Ἱεροσολύμων κελεύει .
Lemmas: ὁ δέ Ἰουδαῖος καθά ἐκ σύνθημα ἀθρόος καταπίπτω καί ὁ αὐχήν παρακλίνω ἑτοῖμος ἀναιρέω σφεῖς βοάω μάλα ἤ ὁ νόμος παραβαίνω . ὑπερθαυμάζω δέ ὁ Πιλᾶτος ὁ ὁ δεισιδαιμονία ἄκρατος ἐκκομίζω μέν αὐτίκα ὁ σημαία Ἱεροσόλυμα κελεύω .
flavius-josephus.de-bello-judaico-libri-vii 2.175
Μετὰ δὲ ταῦτα ταραχὴν ἑτέραν ἐκίνει τὸν ἱερὸν θησαυρόν , καλεῖται δὲ κορβωνᾶς , εἰς καταγωγὴν ὑδάτων ἐξαναλίσκων · κατῆγεν δὲ ἀπὸ τετρακοσίων σταδίων . πρὸς τοῦτο τοῦ πλήθους ἀγανάκτησις ἦν , καὶ τοῦ Πιλάτου παρόντος εἰς Ἱεροσόλυμα περιστάντες τὸ βῆμα κατεβόων .
Lemmas: μετά δέ οὗτος ταραχή ἕτερος κινέω ὁ ἱερός θησαυρός , καλέω δέ κορβωνᾶς , εἰς καταγωγή ὕδωρ ἐξαναλίσκω · κατάγω δέ ἀπό τετρακόσιοι στάδιον . πρός οὗτος ὁ πλῆθος ἀγανάκτησις εἰμί , καί ὁ Πιλᾶτος πάρειμι εἰς Ἱεροσόλυμα περιίστημι ὁ βῆμα καταβοάω .
flavius-josephus.de-bello-judaico-libri-vii 2.176
ὁ δέ , προῄδει γὰρ αὐτῶν τὴν ταραχήν , τῷ πλήθει τοὺς στρατιώτας ἐνόπλους ἐσθῆσιν ἰδιωτικαῖς κεκαλυμμένους ἐγκαταμίξας καὶ ξίφει μὲν χρήσασθαι κωλύσας , ξύλοις δὲ παίειν τοὺς κεκραγότας ἐγκελευσάμενος σύνθημα δίδωσιν ἀπὸ τοῦ βήματος .
Lemmas: ὁ δέ , πρόοιδα γάρ αὐτός ὁ ταραχή , ὁ πλῆθος ὁ στρατιώτης ἔνοπλος ἐσθής ἰδιωτικός καλύπτω ἐγκαταμίγνυμαι καί ξίφος μέν χράω κωλύω , ξύλον δέ παίω ὁ κράζω ἐγκελεύω σύνθημα δίδωμι ἀπό ὁ βῆμα .
flavius-josephus.de-bello-judaico-libri-vii 2.177
τυπτόμενοι δὲ οἱ Ἰουδαῖοι πολλοὶ μὲν ὑπὸ τῶν πληγῶν , πολλοὶ δὲ ὑπὸ σφῶν αὐτῶν ἐν τῇ φυγῇ καταπατηθέντες ἀπώλοντο . πρὸς δὲ τὴν συμφορὰν τῶν ἀνῃρημένων καταπλαγὲν τὸ πλῆθος ἐσιώπησεν .
Lemmas: τύπτω δέ ὁ Ἰουδαῖος πολύς μέν ὑπό ὁ πληγή , πολύς δέ ὑπό σφεῖς αὐτός ἐν ὁ φυγή καταπατέω ἀπόλλυμι . πρός δέ ὁ συμφορά ὁ ἀναιρέω καταπλάσσω ὁ πλῆθος σιωπάω .
flavius-josephus.de-bello-judaico-libri-vii 2.178
Κἀν τούτῳ κατήγορος Ἡρώδου τοῦ τετραρχοῦντος Ἀγρίππας υἱὸς Ἀριστοβούλου , ὃν ὁ πατὴρ Ἡρώδης ἀπέκτεινεν , παραγίνεται πρὸς Τιβέριον . τοῦ δὲ μὴ προσδεξαμένου τὴν κατηγορίαν μένων ἐπὶ Ῥώμης τούς τε ἄλλους τῶν γνωρίμων ἐθεράπευεν καὶ μάλιστα τὸν Γερμανικοῦ παῖδα Γάιον ἰδιώτην ἔτι ὄντα .
Lemmas: ἐν οὗτος κατήγορος Ἡρώδης ὁ τετραρχέω Ἀγρίππας υἱός Ἀριστόβουλος , ὅς ὁ πατήρ Ἡρώδης ἀποκτείνω , παραγίγνομαι πρός Τιβέριος . ὁ δέ μή προσδέχομαι ὁ κατηγορία μένω ἐπί Ῥώμη ὁ τε ἄλλος ὁ γνώριμος θεραπεύω καί μάλα ὁ Γερμανικός παῖς Γάιος ἰδιώτης ἔτι εἰμί .
flavius-josephus.de-bello-judaico-libri-vii 2.179
καὶ δή ποτε ἑστιῶν αὐτὸν τά τε ἄλλα ποικίλως ἐφιλοφρονεῖτο καὶ τελευταῖον τὰς χεῖρας ἀνατείνας φανερῶς ηὔξατο θᾶττον αὐτὸν θεάσασθαι τῶν ὅλων δεσπότην ἀποθανόντος Τιβερίου .
Lemmas: καί δή ποτέ ἑστιάω αὐτός ὁ τε ἄλλος ποικίλος φιλοφρονέομαι καί τελευταῖος ὁ χείρ ἀνατείνω φανερός εὔχομαι ταχύς αὐτός θεάομαι ὁ ὅλος δεσπότης ἀποθνῄσκω Τιβέριος .
flavius-josephus.de-bello-judaico-libri-vii 2.180
τοῦτό τις τῶν οἰκετῶν αὐτοῦ διαγγέλλει τῷ Τιβερίῳ , καὶ ὃς ἀγανακτήσας εἵργνυσιν τὸν Ἀγρίππαν καὶ μετʼ αἰκίας εἶχεν αὐτὸν ἐπὶ μῆνας ἓξ ἐν δεσμωτηρίῳ , μέχρις αὐτὸς ἐτελεύτησεν ἡγεμονεύσας ἔτη δύο πρὸς τοῖς εἴκοσι καὶ τρεῖς ἡμέρας ἐπὶ μησὶν ἕξ .
Lemmas: οὗτος τις ὁ οἰκέτης αὐτός διαγγέλλω ὁ Τιβέριος , καί ὅς ἀγανακτέω ἔργω ὁ Ἀγρίππας καί μετά αἰκία ἔχω αὐτός ἐπί μείς ἕξ ἐν δεσμωτήριον , μέχρι αὐτός τελευτάω ἡγεμονεύω ἔτος δύο πρός ὁ εἴκοσι καί τρεῖς ἡμέρα ἐπί μείς ἕξ .
flavius-josephus.de-bello-judaico-libri-vii 2.181
Ἀποδειχθεὶς δὲ Γάιος Καῖσαρ ἀνίησίν τε τῶν δεσμῶν τὸν Ἀγρίππαν καὶ τῆς Φιλίππου τετραρχίας , θνήσκει γὰρ οὗτος , καθίστησι βασιλέα . παραγενόμενος δὲ εἰς τὴν ἀρχὴν Ἀγρίππας φθόνῳ τὰς Ἡρώδου τοῦ τετράρχου διήγειρεν ἐπιθυμίας .
Lemmas: ἀποδείκνυμι δέ Γάιος Καῖσαρ ἀνίημι τε ὁ δεσμός ὁ Ἀγρίππας καί ὁ Φίλιππος τετραρχία , θνῄσκω γάρ οὗτος , καθίστημι βασιλεύς . παραγίγνομαι δέ εἰς ὁ ἀρχή Ἀγρίππας φθόνος ὁ Ἡρώδης ὁ τετράρχης διεγείρω ἐπιθυμία .
flavius-josephus.de-bello-judaico-libri-vii 2.182
ἐνῆγε δὲ μάλιστα τοῦτον εἰς ἐλπίδα βασιλείας Ἡρωδιὰς ἡ γυνὴ κατονειδίζουσα τὴν ἀργίαν καὶ φαμένη παρὰ τὸ μὴ βούλεσθαι πλεῖν ἐπὶ Καίσαρα στερίσκεσθαι μείζονος ἀρχῆς · ὅπου μὲν γὰρ Ἀγρίππαν ἐξ ἰδιώτου βασιλέα πεποίηκεν , ἦπου γʼ ἂν ἐκεῖνον διστάσειεν ἐκ τετράρχου ; τούτοις ἀναπεισθεὶς Ἡρώδης ἧκεν πρὸς Γάιον ,
Lemmas: ἐνάγω δέ μάλα οὗτος εἰς ἐλπίς βασιλεία Ἡρωδιάς ὁ γυνή κατονειδίζω ὁ ἀργία καί φημί παρά ὁ μή βούλομαι πλέω ἐπί Καῖσαρ στερίσκω μέγας ἀρχή · ὅπου μέν γάρ Ἀγρίππας ἐκ ἰδιώτης βασιλεύς ποιέω , ἦπου γε ἄν ἐκεῖνος διστάζω ἐκ τετράρχης ; οὗτος ἀναπείθω Ἡρώδης ἥκω πρός Γάιος ,
flavius-josephus.de-bello-judaico-libri-vii 2.183
ὑφʼ οὗ τῆς πλεονεξίας ἐπιτιμᾶται φυγῇ εἰς Γαλλίαν · ἠκολούθησεν γὰρ αὐτῷ κατήγορος Ἀγρίππας , ᾧ καὶ τὴν τετραρχίαν τὴν ἐκείνου προσέθηκεν Γάιος . καὶ Ἡρώδης μὲν ἐν Γαλλίᾳ συμφυγούσης αὐτῷ καὶ τῆς γυναικὸς τελευτᾷ .
Lemmas: ὑπό ὅς ὁ πλεονεξία ἐπιτιμάω φυγή εἰς Γαλατία · ἀκολουθέω γάρ αὐτός κατήγορος Ἀγρίππας , ὅς καί ὁ τετραρχία ὁ ἐκεῖνος προστίθημι Γάιος . καί Ἡρώδης μέν ἐν Γαλλίας συμφεύγω αὐτός καί ὁ γυνή τελευτάω .
flavius-josephus.de-bello-judaico-libri-vii 2.184
Γάιος δὲ Καῖσαρ ἐπὶ τοσοῦτον ἐξύβρισεν εἰς τὴν τύχην , ὥστε θεὸν ἑαυτὸν καὶ δοκεῖν βούλεσθαι καὶ καλεῖσθαι τῶν τε εὐγενεστάτων ἀνδρῶν ἀκροτομῆσαι τὴν πατρίδα , ἐκτεῖναι δὲ τὴν ἀσέβειαν καὶ ἐπὶ Ἰουδαίαν .
Lemmas: Γάιος δέ Καῖσαρ ἐπί τοσοῦτος ἐξυβρίζω εἰς ὁ τύχη , ὥστε θεός ἑαυτοῦ καί δοκέω βούλομαι καί καλέω ὁ τε εὐγενής ἀνήρ ἀκροτομέω ὁ πατρίς , ἐκτείνω δέ ὁ ἀσέβεια καί ἐπί Ἰουδαία .
flavius-josephus.de-bello-judaico-libri-vii 2.185
Πετρώνιον μὲν οὖν μετὰ στρατιᾶς ἐπὶ Ἱεροσολύμων ἔπεμψεν ἐγκαθιδρύσοντα τῷ ναῷ τοὺς ἀνδριάντας αὐτοῦ , προστάξας , εἰ μὴ δέχοιντο Ἰουδαῖοι , τούς τε κωλύοντας ἀνελεῖν καὶ πᾶν τὸ λοιπὸν ἔθνος ἐξανδραποδίσασθαι .
Lemmas: Πετρώνιος μέν οὖν μετά στρατιά ἐπί Ἱεροσόλυμα πέμπω ἐγκαθιδρύω ὁ ναός ὁ ἀνδριάς αὐτός , προστάσσω , εἰ μή δέχομαι Ἰουδαῖος , ὁ τε κωλύω ἀναιρέω καί πᾶς ὁ λοιπός ἔθνος ἐξανδραποδίζω .
flavius-josephus.de-bello-judaico-libri-vii 2.186
θεῷ δʼ ἄρα τῶν προσταγμάτων ἔμελεν . καὶ Πετρώνιος μὲν σὺν τρισὶ τάγμασι καὶ πολλοῖς ἐκ τῆς Συρίας συμμάχοις εἰς τὴν Ἰουδαίαν ἤλαυνεν ἐκ τῆς Ἀντιοχείας ,
Lemmas: θεός δέ ἄρα ὁ πρόσταγμα μέλω . καί Πετρώνιος μέν σύν τρεῖς τάγμα καί πολύς ἐκ ὁ Συρία σύμμαχος εἰς ὁ Ἰουδαία ἐλαύνω ἐκ ὁ Ἀντιοχεία ,
flavius-josephus.de-bello-judaico-libri-vii 2.187
Ἰουδαίων δὲ οἱ μὲν ἠπίστουν ἐπὶ ταῖς τοῦ πολέμου φήμαις , οἱ δὲ πιστεύοντες ἦσαν ἐν ἀμηχάνῳ πρὸς τὴν ἄμυναν · ταχὺ δʼ ἐχώρει διὰ πάντων τὸ δέος ἤδη παρούσης εἰς Πτολεμαΐδα τῆς στρατιᾶς .
Lemmas: Ἰουδαῖος δέ ὁ μέν ἀπιστέω ἐπί ὁ ὁ πόλεμος φήμη , ὁ δέ πιστεύω εἰμί ἐν ἀμήχανος πρός ὁ ἄμυνα · ταχύς δέ χωρέω διά πᾶς ὁ δέος ἤδη πάρειμι εἰς Πτολεμαΐς ὁ στρατιά .
flavius-josephus.de-bello-judaico-libri-vii 2.188
Πόλις δʼ ἐστὶν αὕτη τῆς Γαλιλαίας παράλιος κατὰ τὸ μέγα πεδίον ἐκτισμένη , περιέχεται δὲ ὄρεσιν ἐκ μὲν τοῦ πρὸς ἀνατολὴν κλίματος ἀπὸ σταδίων ἑξήκοντα τῷ τῆς Γαλιλαίας , ἀπὸ δὲ τοῦ μεσημβρινοῦ τῷ Καρμήλῳ διέχοντι σταδίους ἑκατὸν εἴκοσι , τῷ δʼ ὑψηλοτάτῳ κατʼ ἄρκτον , ὃ καλοῦσιν κλίμακα Τυρίων οἱ ἐπιχώριοι ·
Lemmas: πόλις δέ εἰμί οὗτος ὁ Γαλιλαία παράλιος κατά ὁ μέγας πεδίον κτίζω , περιέχω δέ ὄρος ἐκ μέν ὁ πρός ἀνατολή κλίμα ἀπό στάδιον ἑξήκοντα ὁ ὁ Γαλιλαία , ἀπό δέ ὁ μεσημβρινός ὁ Κάρμηλος διέχω στάδιον ἑκατόν εἴκοσι , ὁ δέ ὑψηλός κατά ἄρκτος , ὅς καλέω κλῖμαξ Τύριος ὁ ἐπιχώριος ·
flavius-josephus.de-bello-judaico-libri-vii 2.189
καὶ τοῦτο δὲ σταδίους ἀφέστηκεν ἑκατόν . τοῦ δʼ ἄστεος ὅσον ἀπὸ δύο σταδίων ὁ καλούμενος Βήλεος ποταμὸς παραρρεῖ παντάπασιν ὀλίγος , παρʼ ᾧ τὸ Μέμνονος μνημεῖόν ἐστιν ἔχον ἐγγὺς αὐτοῦ τόπον ἑκατονταπήχη θαύματος ἄξιον ·
Lemmas: καί οὗτος δέ στάδιον ἀφίστημι ἑκατόν . ὁ δέ ἄστυ ὅσος ἀπό δύο στάδιον ὁ καλέω Βήλεος ποταμός παραρρέω παντάπασι ὀλίγος , παρά ὅς ὁ Μέμνων μνημεῖον εἰμί ἔχω ἐγγύς αὐτός τόπος ἑκατονταπῆχος θαῦμα ἄξιος ·
flavius-josephus.de-bello-judaico-libri-vii 2.190
κυκλοτερὴς μὲν γάρ ἐστιν καὶ κοῖλος , ἀναδίδωσιν δὲ τὴν ὑελίνην ψάμμον , ἣν ὅταν ἐκκενώσῃ πολλὰ πλοῖα προσσχόντα , πάλιν ἀντιπληροῦται τὸ χωρίον , κατασυρόντων μὲν ὥσπερ ἐπίτηδες τότε τῶν ἀνέμων εἰς αὐτὸ τὴν ἔξωθεν ἀργὴν ψάμμον , τοῦ δὲ μετάλλου πᾶσαν εὐθέως μεταβάλλοντος εἰς ὕελον .
Lemmas: κυκλοτερής μέν γάρ εἰμί καί κοῖλος , ἀναδίδωμι δέ ὁ ὑάλινος ψάμμος , ὅς ὅταν ἐκκενόω πολύς πλοῖον προσέχω , πάλιν ἀντιπληρόω ὁ χωρίον , κατασύρω μέν ὥσπερ ἐπίτηδες τότε ὁ ἄνεμος εἰς αὐτός ὁ ἔξωθεν ἀργός ψάμμος , ὁ δέ μέταλλον πᾶς εὐθύς μεταβάλλω εἰς ὕαλος .
flavius-josephus.de-bello-judaico-libri-vii 2.191
θαυμασιώτερον δὲ τούτου μοι δοκεῖ τὸ τὴν ὑπερχυθεῖσαν ὕελον ἐκ τοῦ τόπου πάλιν ψάμμον γίνεσθαι εἰκαίαν . τὸ μὲν οὖν χωρίον τοῦτο τοιαύτην εἴληχεν φύσιν .
Lemmas: θαυμάσιος δέ οὗτος ἐγώ δοκέω ὁ ὁ ὑπερχέω ὕαλος ἐκ ὁ τόπος πάλιν ψάμμος γίγνομαι εἰκαῖος . ὁ μέν οὖν χωρίον οὗτος τοιοῦτος λαγχάνω φύσις .
flavius-josephus.de-bello-judaico-libri-vii 2.192
Ἰουδαῖοι δὲ μετὰ γυναικῶν καὶ τέκνων ἀθροισθέντες εἰς τὸ πεδίον τὸ πρὸς Πτολεμαΐδι καθικέτευον τὸν Πετρώνιον ὑπὲρ τῶν πατρίων νόμων πρῶτον , ἔπειτα ὑπὲρ αὑτῶν . ὁ δὲ πρός τε τὸ πλῆθος καὶ τὰς δεήσεις ἐνδοὺς τοὺς μὲν ἀνδριάντας καὶ τὰς στρατιὰς ἐν Πτολεμαΐδι λείπει ,
Lemmas: Ἰουδαῖος δέ μετά γυνή καί τέκνον ἀθροίζω εἰς ὁ πεδίον ὁ πρός Πτολεμαΐς καθικετεύω ὁ Πετρώνιος ὑπέρ ὁ πάτριος νόμος πρῶτος , ἔπειτα ὑπέρ ἑαυτοῦ . ὁ δέ πρός τε ὁ πλῆθος καί ὁ δέησις ἐνδίδωμι ὁ μέν ἀνδριάς καί ὁ στρατιά ἐν Πτολεμαΐς λείπω ,
flavius-josephus.de-bello-judaico-libri-vii 2.193
προελθὼν δὲ εἰς τὴν Γαλιλαίαν καὶ συγκαλέσας τό τε πλῆθος καὶ τοὺς γνωρίμους πάντας εἰς Τιβεριάδα τήν τε Ῥωμαίων διεξῄει δύναμιν καὶ τὰς Καίσαρος ἀπειλάς , ἔτι δὲ τὴν ἀξίωσιν ἀπέφαινεν ἀγνώμονα ·
Lemmas: προέρχομαι δέ εἰς ὁ Γαλιλαία καί συγκαλέω ὁ τε πλῆθος καί ὁ γνώριμος πᾶς εἰς Τιβεριάς ὁ τε Ῥωμαῖος διεξέρχομαι δύναμις καί ὁ Καῖσαρ ἀπειλή , ἔτι δέ ὁ ἀξίωσις ἀποφαίνω ἀγνώμων ·
flavius-josephus.de-bello-judaico-libri-vii 2.194
πάντων γὰρ τῶν ὑποτεταγμένων ἐθνῶν κατὰ πόλιν συγκαθιδρυκότων τοῖς ἄλλοις θεοῖς καὶ τὰς Καίσαρος εἰκόνας τὸ μόνους ἐκείνους ἀντιτάσσεσθαι πρὸς τοῦτο σχεδὸν ἀφισταμένων εἶναι καὶ μεθʼ ὕβρεως .
Lemmas: πᾶς γάρ ὁ ὑποτάσσω ἔθνος κατά πόλις συγκαθιδρύω ὁ ἄλλος θεός καί ὁ Καῖσαρ εἰκών ὁ μόνος ἐκεῖνος ἀντιτάσσω πρός οὗτος σχεδόν ἀφίστημι εἰμί καί μετά ὕβρις .
flavius-josephus.de-bello-judaico-libri-vii 2.195
Τῶν δὲ τὸν νόμον καὶ τὸ πάτριον ἔθος προτεινομένων καὶ ὡς οὐδὲ θεοῦ τι δείκηλον , οὐχ ὅπως ἀνδρός , οὐ κατὰ τὸν ναὸν μόνον ἀλλʼ οὐδὲ ἐν εἰκαίῳ τινὶ τόπῳ τῆς χώρας θέσθαι θεμιτὸν εἴη , ὑπολαβὼν ὁ Πετρώνιος ἀλλὰ μὴν καὶ ἐμοὶ φυλακτέος ὁ τοὐμοῦ δεσπότου νόμος , ἔφη · παραβὰς γὰρ αὐτὸν καὶ φεισάμενος ὑμῶν ἀπολοῦμαι δικαίως . πολεμήσει δʼ ὑμᾶς ὁ πέμψας με καὶ οὐκ ἐγώ · καὶ γὰρ αὐτός , ὥσπερ ὑμεῖς , ἐπιτάσσομαι .
Lemmas: ὁ δέ ὁ νόμος καί ὁ πάτριος ἔθος προτείνω καί ὡς οὐδέ θεός τις δείκηλον , οὐ ὅπως ἀνήρ , οὐ κατά ὁ ναός μόνος ἀλλά οὐδέ ἐν εἰκαῖος τις τόπος ὁ χώρα τίθημι θεμιτός εἰμί , ὑπολαμβάνω ὁ Πετρώνιος ἀλλά μήν καί ἐγώ φυλακτέος ὁ ἐμός δεσπότης νόμος , φημί · παραβαίνω γάρ αὐτός καί φείδομαι σύ ἀπόλλυμι δίκαιος . πολεμέω δέ σύ ὁ πέμπω ἐγώ καί οὐ ἐγώ · καί γάρ αὐτός , ὥσπερ σύ , ἐπιτάσσω .
flavius-josephus.de-bello-judaico-libri-vii 2.196
πρὸς ταῦτα τὸ πλῆθος πάντʼ ἐβόα πρὸ τοῦ νόμου πάσχειν ἑτοίμως ἔχειν . καταστείλας δʼ αὐτῶν ὁ Πετρώνιος τὴν βοήν , πολεμήσετε , εἶπεν , ἄρα Καίσαρι ;
Lemmas: πρός οὗτος ὁ πλῆθος πᾶς βοάω πρό ὁ νόμος πάσχω ἑτοῖμος ἔχω . καταστέλλω δέ αὐτός ὁ Πετρώνιος ὁ βοή , πολεμέω , λέγω , ἄρα Καῖσαρ ;
flavius-josephus.de-bello-judaico-libri-vii 2.197
καὶ Ἰουδαῖοι περὶ μὲν Καίσαρος καὶ τοῦ δήμου τῶν Ῥωμαίων δὶς τῆς ἡμέρας θύειν ἔφασαν , εἰ δὲ βούλεται τὰς εἰκόνας ἐγκαθιδρύειν , πρότερον αὐτὸν δεῖν ἅπαν τὸ Ἰουδαίων ἔθνος προθύσασθαι · παρέχειν δὲ σφᾶς αὐτοὺς ἑτοίμους εἰς τὴν σφαγὴν ἅμα τέκνοις καὶ γυναιξίν .
Lemmas: καί Ἰουδαῖος περί μέν Καῖσαρ καί ὁ δῆμος ὁ Ῥωμαῖος δίς ὁ ἡμέρα θύω φημί , εἰ δέ βούλομαι ὁ εἰκών ἐγκαθιδρύω , πρότερος αὐτός δέω ἅπας ὁ Ἰουδαῖος ἔθνος προθύω · παρέχω δέ σφεῖς αὐτός ἑτοῖμος εἰς ὁ σφαγή ἅμα τέκνον καί γυνή .
flavius-josephus.de-bello-judaico-libri-vii 2.198
ἐπὶ τούτοις θαῦμα καὶ οἶκτος εἰσῄει τὸν Πετρώνιον τῆς τε ἀνυπερβλήτου θρησκείας τῶν ἀνδρῶν καὶ τοῦ πρὸς θάνατον ἑτοίμου παραστήματος . καὶ τότε μὲν ἄπρακτοι διελύθησαν .
Lemmas: ἐπί οὗτος θαῦμα καί οἶκτος εἰσέρχομαι ὁ Πετρώνιος ὁ τε ἀνυπέρβλητος θρησκεία ὁ ἀνήρ καί ὁ πρός θάνατος ἑτοῖμος παράστημα . καί τότε μέν ἄπρακτος διαλύω .
flavius-josephus.de-bello-judaico-libri-vii 2.199
Ταῖς δʼ ἑξῆς ἀθρόους τε τοὺς δυνατοὺς κατʼ ἰδίαν καὶ τὸ πλῆθος ἐν κοινῷ συλλέγων ποτὲ μὲν παρεκάλει , ποτὲ δὲ συνεβούλευεν , τὸ πλέον μέντοι διηπείλει τήν τε Ῥωμαίων ἐπανατεινόμενος ἰσχὺν καὶ τοὺς Γαΐου θυμοὺς τήν τε ἰδίαν πρὸς τούτοις ἀνάγκην .
Lemmas: ὁ δέ ἑξῆς ἀθρόος τε ὁ δυνατός κατά ἴδιος καί ὁ πλῆθος ἐν κοινός συλλέγω ποτέ μέν παρακαλέω , ποτέ δέ συμβουλεύω , ὁ πολύς μέντοι διαπειλέω ὁ τε Ῥωμαῖος ἐπανατείνω ἰσχύς καί ὁ Γάϊος θυμός ὁ τε ἴδιος πρός οὗτος ἀνάγκη .
flavius-josephus.de-bello-judaico-libri-vii 2.200
πρὸς δὲ μηδεμίαν πεῖραν ἐνδιδόντων ὡς ἑώρα καὶ τὴν χώραν κινδυνεύουσαν ἄσπορον μεῖναι , κατὰ γὰρ ὥραν σπόρου πεντήκοντα ἡμέρας ἀργὰ προσδιέτριβεν αὐτῷ τὰ πλήθη , τελευταῖον ἀθροίσας αὐτοὺς καὶ
Lemmas: πρός δέ μηδείς πεῖρα ἐνδίδωμι ὡς ὁράω καί ὁ χώρα κινδυνεύω ἄσπορος μένω , κατά γάρ ὥρα σπόρος πεντήκοντα ἡμέρα ἀργός προσδιατρίβω αὐτός ὁ πλῆθος , τελευταῖος ἀθροίζω αὐτός καί
flavius-josephus.de-bello-judaico-libri-vii 2.201
παρακινδυνευτέον ἐμοὶ μᾶλλον , εἰπών , ἢ γὰρ τοῦ θεοῦ συνεργοῦντος πείσας Καίσαρα σωθήσομαι μεθʼ ὑμῶν ἡδέως ἢ παροξυνθέντος ὑπὲρ τοσούτων ἑτοίμως ἐπιδώσω τὴν ἐμαυτοῦ ψυχήν , διαφῆκεν τὸ πλῆθος πολλὰ κατευχομένων αὐτῷ , καὶ παραλαβὼν τὴν στρατιὰν ἐκ τῆς Πτολεμαΐδος ὑπέστρεψεν εἰς τὴν Ἀντιόχειαν .
Lemmas: παρακινδυνευτέον ἐγώ μᾶλλον , λέγω , ἤ γάρ ὁ θεός συνεργέω πείθω Καῖσαρ σῴζω μετά σύ ἡδύς ἤ παροξύνω ὑπέρ τοσοῦτος ἑτοῖμος ἐπιδίδωμι ὁ ἐμαυτοῦ ψυχή , διαφίημι ὁ πλῆθος πολύς κατεύχομαι αὐτός , καί παραλαμβάνω ὁ στρατιά ἐκ ὁ Πτολεμαΐς ὑποστρέφω εἰς ὁ Ἀντιοχεία .
flavius-josephus.de-bello-judaico-libri-vii 2.202
ἔνθεν εὐθέως ἐπέστελλεν Καίσαρι τήν τε ἐμβολὴν τὴν εἰς Ἰουδαίαν ἑαυτοῦ καὶ τὰς ἱκεσίας τοῦ ἔθνους , ὅτι τε , εἰ μὴ βούλεται πρὸς τοῖς ἀνδράσιν καὶ τὴν χώραν ἀπολέσαι , δέοι φυλάττειν τε αὐτοὺς τὸν νόμον καὶ παριέναι τὸ πρόσταγμα .
Lemmas: ἔνθεν εὐθύς ἐπιστέλλω Καῖσαρ ὁ τε ἐμβολή ὁ εἰς Ἰουδαία ἑαυτοῦ καί ὁ ἱκεσία ὁ ἔθνος , ὅτι τε , εἰ μή βούλομαι πρός ὁ ἀνήρ καί ὁ χώρα ἀπόλλυμι , δέω φυλάσσω τε αὐτός ὁ νόμος καί παρέρχομαι ὁ πρόσταγμα .
flavius-josephus.de-bello-judaico-libri-vii 2.203
ταύταις ταῖς ἐπιστολαῖς οὐ σφόδρα μετρίως ἀντέγραψεν ὁ Γάιος , ἀπειλῶν Πετρωνίῳ θάνατον , ὅτι τῶν προσταγμάτων αὐτοῦ βραδὺς ὑπηρέτης ἐγίνετο . ἀλλὰ τοὺς μὲν τούτων γραμματοφόρους συνέβη χειμασθῆναι τρεῖς μῆνας ἐν τῇ θαλάσσῃ , τὸν δὲ Γαΐου θάνατον ἄλλοι καταγγέλλοντες εὐπλόουν . ἔφθη γοῦν τὰς περὶ τούτων Πετρώνιος λαβὼν ἐπιστολὰς ἑπτὰ καὶ εἴκοσιν ἡμέραις ἢ τὰς καθʼ ἑαυτοῦ .
Lemmas: οὗτος ὁ ἐπιστολή οὐ σφόδρα μέτριος ἀντιγράφω ὁ Γάιος , ἀπειλέω Πετρώνιος θάνατος , ὅτι ὁ πρόσταγμα αὐτός βραδύς ὑπηρέτης γίγνομαι . ἀλλά ὁ μέν οὗτος γραμματοφόρος συμβαίνω χειμάζω τρεῖς μείς ἐν ὁ θάλασσα , ὁ δέ Γάϊος θάνατος ἄλλος καταγγέλλω εὐπλοέω . φθάνω γοῦν ὁ περί οὗτος Πετρώνιος λαμβάνω ἐπιστολή ἑπτά καί εἴκοσι ἡμέρα ἤ ὁ κατά ἑαυτοῦ .
flavius-josephus.de-bello-judaico-libri-vii 2.204
Γαΐου δὲ ἡγεμονεύσαντος ἔτη τρία καὶ μῆνας ὀκτὼ καὶ δολοφονηθέντος ἁρπάζεται μὲν ὑπὸ τῶν ἐν Ῥώμῃ στρατευμάτων [ εἰς τὴν ἀρχὴν ] Κλαύδιος ,
Lemmas: Γάϊος δέ ἡγεμονεύω ἔτος τρεῖς καί μείς ὀκτώ καί δολοφονέω ἁρπάζω μέν ὑπό ὁ ἐν Ῥώμη στράτευμα [ εἰς ὁ ἀρχή ] Κλαύδιος ,
flavius-josephus.de-bello-judaico-libri-vii 2.205
ἡ δὲ σύγκλητος ἐξηγουμένων τῶν ὑπάτων Σεντίου Σατορνίνου καὶ Πομπωνίου Σεκούνδου τρισὶν ταῖς συμμενούσαις σπείραις ἐπιτρέψασα φυλάττειν τὴν πόλιν εἰς τὸ Καπετώλιον ἠθροίσθη καὶ διὰ τὴν ὠμότητα τὴν Γαΐου Κλαυδίῳ πολεμεῖν ἐψηφίζετο · καταστήσεσθαι γὰρ διʼ ἀριστοκρατίας , ὥσπερ οὖν πάλαι διῳκεῖτο , τὴν ἀρχὴν ἢ κρινεῖν ψήφῳ τὸν ἄξιον τῆς ἡγεμονίας .
Lemmas: ὁ δέ σύγκλητος ἐξηγέομαι ὁ ὕπατος Σέντιος Σατορνῖνος καί Πομπώνιος Σεκοῦνδος τρεῖς ὁ συμμένω σπεῖρα ἐπιτρέπω φυλάσσω ὁ πόλις εἰς ὁ Καπετώλιον ἀθροίζω καί διά ὁ ὠμότης ὁ Γάϊος Κλαύδιος πολεμέω ψηφίζω · καθίστημι γάρ διά ἀριστοκρατία , ὥσπερ οὖν πάλαι διοικέω , ὁ ἀρχή ἤ κρίνω ψῆφος ὁ ἄξιος ὁ ἡγεμονία .
flavius-josephus.de-bello-judaico-libri-vii 2.206
Συνέβη τηνικαῦτα πρὸς ἐπιδημοῦντα τὸν Ἀγρίππαν τήν τε σύγκλητον καλοῦσαν εἰς συμβουλίαν πέμψαι καὶ Κλαύδιον ἐκ τῆς παρεμβολῆς , ὅπως πρὸς ἃ δέοι χρήσιμος αὐτοῖς γένοιτο . κἀκεῖνος συνιδὼν τὸν ἤδη τῇ δυνάμει Καίσαρα πρὸς Κλαύδιον ἄπεισιν .
Lemmas: συμβαίνω τηνικαῦτα πρός ἐπιδημέω ὁ Ἀγρίππας ὁ τε σύγκλητος καλέω εἰς συμβουλία πέμπω καί Κλαύδιος ἐκ ὁ παρεμβολή , ὅπως πρός ὅς δέω χρήσιμος αὐτός γίγνομαι . ἐκεῖνος συνοράω ὁ ἤδη ὁ δύναμις Καῖσαρ πρός Κλαύδιος ἄπειμι .
flavius-josephus.de-bello-judaico-libri-vii 2.207
ὁ δʼ αὐτὸν πρεσβευτὴν πρὸς τὴν σύγκλητον ἀναπέμπει δηλοῦντα τὴν ἑαυτοῦ προαίρεσιν , ὅτι πρῶτον μὲν ἄκων ὑπὸ τῶν στρατιωτῶν ἁρπαγείη , καὶ οὔτε τὴν ἐκείνων σπουδὴν ἐγκαταλιπεῖν δίκαιον οὔτε ἀσφαλὲς τὴν ἑαυτοῦ τύχην κρίνοι · καὶ γὰρ τὸ τυχεῖν τῆς ἡγεμονικῆς κλήσεως ἐπικίνδυνον εἶναι ·
Lemmas: ὁ δέ αὐτός πρεσβευτής πρός ὁ σύγκλητος ἀναπέμπω δηλόω ὁ ἑαυτοῦ προαίρεσις , ὅτι πρῶτος μέν ἄκων ὑπό ὁ στρατιώτης ἁρπάζω , καί οὔτε ὁ ἐκεῖνος σπουδή ἐγκαταλείπω δίκαιος οὔτε ἀσφαλής ὁ ἑαυτοῦ τύχη κρίνω · καί γάρ ὁ τυγχάνω ὁ ἡγεμονικός κλῆσις ἐπικίνδυνος εἰμί ·
flavius-josephus.de-bello-judaico-libri-vii 2.208
ἔπειθʼ ὅτι διοικήσει τὴν ἀρχὴν ὥσπερ ἀγαθὸς προστάτης , οὐχ ὡς τύραννος · ἀρκεῖσθαι γὰρ τῇ τιμῇ τῆς προσηγορίας , τὴν δʼ ἐφʼ ἑκάστῳ τῶν πραγμάτων βουλὴν πᾶσιν ἀποδώσειν . καὶ γὰρ εἰ μὴ φύσει μέτριος ἦν , ἱκανὸν ὑπόδειγμα σωφροσύνης αὐτῷ προκεῖσθαι τὸν Γαΐου θάνατον .
Lemmas: ἔπειτα ὅτι διοικέω ὁ ἀρχή ὥσπερ ἀγαθός προστάτης , οὐ ὡς τύραννος · ἀρκέω γάρ ὁ τιμή ὁ προσηγορία , ὁ δέ ἐπί ἕκαστος ὁ πρᾶγμα βουλή πᾶς ἀποδίδωμι . καί γάρ εἰ μή φύσις μέτριος εἰμί , ἱκανός ὑπόδειγμα σωφροσύνη αὐτός πρόκειμαι ὁ Γάϊος θάνατος .
flavius-josephus.de-bello-judaico-libri-vii 2.209
Ταῦτʼ ἀπήγγειλεν Ἀγρίππας . ἡ δὲ βουλὴ ἀπεκρίνατο καὶ στρατῷ καὶ γνώμαις ἀγαθαῖς πεποιθυῖα δουλείαν ἑκούσιον οὐχ ὑπομενεῖν . καὶ Κλαύδιος ὡς ἤκουσεν τὰ παρὰ τῆς βουλῆς , πάλιν ἔπεμψεν τὸν Ἀγρίππαν ἀπαγγελοῦντα αὐτοῖς ὅτι προδοῦναι μὲν τοὺς εἰς αὐτὸν ὁμονοήσαντας οὐχ ὑπομένοι , πολεμήσειν δʼ ἄκων πρὸς οὓς ἥκιστα βούλοιτο .
Lemmas: οὗτος ἀπαγγέλλω Ἀγρίππας . ὁ δέ βουλή ἀποκρίνω καί στρατός καί γνώμη ἀγαθός πείθω δουλεία ἑκούσιος οὐ ὑπομένω . καί Κλαύδιος ὡς ἀκούω ὁ παρά ὁ βουλή , πάλιν πέμπω ὁ Ἀγρίππας ἀπαγγέλλω αὐτός ὅτι προδίδωμι μέν ὁ εἰς αὐτός ὁμονοέω οὐ ὑπομένω , πολεμέω δέ ἄκων πρός ὅς ἦκα βούλομαι .
flavius-josephus.de-bello-judaico-libri-vii 2.210
δεῖν μέντοι προαποδειχθῆναι τῷ πολέμῳ χωρίον ἔξω τῆς πόλεως · οὐ γὰρ ὅσιον διὰ τὴν αὐτῶν κακοβουλίαν ὁμοφύλῳ φόνῳ μιαίνεσθαι τὰ τεμένη τῆς πατρίδος . ὁ μὲν οὖν ἀκούσας ταῦτα τοῖς βουλευταῖς ἀπήγγειλεν .
Lemmas: δέω μέντοι προαποδείκνυμι ὁ πόλεμος χωρίον ἔξω ὁ πόλις · οὐ γάρ ὅσιος διά ὁ αὐτός κακοβουλία ὁμόφυλος φόνος μιαίνω ὁ τέμενος ὁ πατρίς . ὁ μέν οὖν ἀκούω οὗτος ὁ βουλευτής ἀπαγγέλλω .
flavius-josephus.de-bello-judaico-libri-vii 2.211
Μεταξὺ δὲ τῶν μετὰ τῆς συγκλήτου στρατιωτῶν τις σπασάμενος τὸ ξίφος ἄνδρες , ἐβόησεν , συστρατιῶται , τί παθόντες ἀδελφοκτονεῖν βουλόμεθα καὶ κατὰ τῶν μετὰ Κλαυδίου συγγενῶν ὁρμᾶν , ἔχοντες μὲν αὐτοκράτορα μηδὲν μεμφθῆναι δυνάμενον , τοσαῦτα δὲ τὰ δίκαια πρὸς οὓς μετὰ τῶν ὅπλων χωρεῖν μέλλομεν ;
Lemmas: μεταξύ δέ ὁ μετά ὁ σύγκλητος στρατιώτης τις σπάω ὁ ξίφος ἀνήρ , βοάω , συστρατιώτης , τίς πάσχω ἀδελφοκτονέω βούλομαι καί κατά ὁ μετά Κλαύδιος συγγενής ὁρμάω , ἔχω μέν αὐτοκράτωρ μηδείς μέμφομαι δύναμαι , τοσοῦτος δέ ὁ δίκαιος πρός ὅς μετά ὁ ὅπλον χωρέω μέλλω ;
flavius-josephus.de-bello-judaico-libri-vii 2.212
ταῦτα εἰπὼν διὰ μέσης ὥρμησεν τῆς βουλῆς πάντας τοὺς συστρατιώτας ἐφελκόμενος . οἱ δʼ εὐπατρίδαι παραχρῆμα μὲν πρὸς τὴν ἀπόλειψιν περιδεῶς ἔσχον , αὖθις δʼ ὡς ἀποστροφὴ σωτήριος οὐ κατεφαίνετο , τὴν τῶν στρατιωτῶν ὁδὸν ἠπείγοντο πρὸς Κλαύδιον .
Lemmas: οὗτος λέγω διά μέσος ὁρμάω ὁ βουλή πᾶς ὁ συστρατιώτης ἐφέλκω . ὁ δέ εὐπατρίδης παραχρῆμα μέν πρός ὁ ἀπόλειψις περιδεής ἔχω , αὖθις δέ ὡς ἀποστροφή σωτήριος οὐ καταφαίνω , ὁ ὁ στρατιώτης ὁδός ἐπείγω πρός Κλαύδιος .
flavius-josephus.de-bello-judaico-libri-vii 2.213
ὑπήντων δʼ αὐτοῖς πρὸ τοῦ τείχους γυμνοῖς τοῖς ξίφεσιν οἱ σφοδρότερον κολακεύοντες τὴν τύχην · κἂν συνέβη κινδυνεῦσαι τοὺς προάγοντας πρὶν γνῶναι τὴν ὁρμὴν τῶν στρατιωτῶν Κλαύδιον , εἰ μὴ προσδραμὼν Ἀγρίππας αὐτῷ τὸ κινδύνευμα τῆς πράξεως ἐδήλωσεν , ὅτι τε εἰ μὴ κατάσχοι τὴν ὁρμὴν τῶν ἐπὶ τοὺς εὐπατρίδας λελυσσηκότων , ἀπολέσας διʼ οὓς τὸ κρατεῖν ἐστι περίοπτον ἐρημίας ἔσοιτο βασιλεύς .
Lemmas: ὑπαντάω δέ αὐτός πρό ὁ τεῖχος γυμνός ὁ ξίφος ὁ σφοδρός κολακεύω ὁ τύχη · ἄν συμβαίνω κινδυνεύω ὁ προάγω πρίν γιγνώσκω ὁ ὁρμή ὁ στρατιώτης Κλαύδιος , εἰ μή προστρέχω Ἀγρίππας αὐτός ὁ κινδύνευμα ὁ πρᾶξις δηλόω , ὅτι τε εἰ μή κατέχω ὁ ὁρμή ὁ ἐπί ὁ εὐπατρίδης λυσσάω , ἀπόλλυμι διά ὅς ὁ κρατέω εἰμί περίοπτος ἐρημία εἰμί βασιλεύς .
flavius-josephus.de-bello-judaico-libri-vii 2.214
Ταῦτʼ ἀκούσας Κλαύδιος κατέσχεν τὰς ὁρμὰς τοῦ στρατιωτικοῦ προσδέχεταί τε τὴν σύγκλητον εἰς τὸ στρατόπεδον καὶ φιλοφρονησάμενος ἐξῄει σὺν αὐτοῖς αὐτίκα θύσων τῷ θεῷ τὰ περὶ τῆς ἡγεμονίας χαριστήρια .
Lemmas: οὗτος ἀκούω Κλαύδιος κατέχω ὁ ὁρμή ὁ στρατιωτικός προσδέχομαι τε ὁ σύγκλητος εἰς ὁ στρατόπεδον καί φιλοφρονέομαι ἐξέρχομαι σύν αὐτός αὐτίκα θύω ὁ θεός ὁ περί ὁ ἡγεμονία χαριστήριος .
flavius-josephus.de-bello-judaico-libri-vii 2.215
καὶ τὸν Ἀγρίππαν εὐθέως ἐδωρεῖτο τῇ πατρῴᾳ βασιλείᾳ πάσῃ προστιθεὶς ἔξωθεν καὶ τὰς ὑπʼ Αὐγούστου δοθείσας Ἡρώδῃ Τραχωνῖτιν καὶ Αὐρανῖτιν , χωρὶς δὲ τούτων ἑτέραν βασιλείαν τὴν Λυσανίου καλουμένην .
Lemmas: καί ὁ Ἀγρίππας εὐθύς δωρέω ὁ πατρῷος βασιλεία πᾶς προστίθημι ἔξωθεν καί ὁ ὑπό Αὔγουστος δίδωμι Ἡρώδης τραχών καί Αὐρανῖτις , χωρίς δέ οὗτος ἕτερος βασιλεία ὁ Λυσανίας καλέω .
flavius-josephus.de-bello-judaico-libri-vii 2.216
καὶ τῷ μὲν δήμῳ διατάγματι τὴν δωρεὰν ἐδήλου , τοῖς ἄρχουσιν δὲ προσέταξεν ἐγχαράξαντας δέλτοις χαλκαῖς τὴν δόσιν εἰς τὸ Καπετώλιον ἀναθεῖναι ·
Lemmas: καί ὁ μέν δῆμος διάταγμα ὁ δωρεά δηλόω , ὁ ἄρχων δέ προστάσσω ἐγχαράσσω δέλτος χάλκεος ὁ δόσις εἰς ὁ Καπετώλιον ἀνατίθημι ·
flavius-josephus.de-bello-judaico-libri-vii 2.217
δωρεῖται δʼ αὐτοῦ καὶ τὸν ἀδελφὸν Ἡρώδην , ὁ δʼ αὐτὸς καὶ γαμβρὸς ἦν Βερνίκῃ συνοικῶν , βασιλείᾳ τῇ Χαλκίδι .
Lemmas: δωρέω δέ αὐτός καί ὁ ἀδελφός Ἡρώδης , ὁ δέ αὐτός καί γαμβρός εἰμί Βερενίκη συνοικέω , βασιλεία ὁ Χαλκίς .
flavius-josephus.de-bello-judaico-libri-vii 2.218
Ταχέως δʼ ὡς ἂν ἐκ τοσαύτης ἀρχῆς πλοῦτος Ἀγρίππᾳ προσέρρει , καὶ τοῖς χρήμασιν αὐτὸς οὐκ εἰς μακρὰν κατεχρήσατο · τηλικοῦτον γὰρ τοῖς Ἱεροσολύμοις περιβαλεῖν ἤρξατο τεῖχος , ἡλίκον ἂν τελεσθὲν ἀνήνυτον Ῥωμαίοις ἐποίησεν τὴν πολιορκίαν .
Lemmas: ταχύς δέ ὡς ἄν ἐκ τοσοῦτος ἀρχή πλοῦτος Ἀγρίππας προσρέω , καί ὁ χρῆμα αὐτός οὐ εἰς μακρός καταχράω · τηλικοῦτος γάρ ὁ Ἱεροσόλυμα περιβάλλω ἄρχω τεῖχος , ἡλίκος ἄν τελέω ἀνήνυτος Ῥωμαῖος ποιέω ὁ πολιορκία .
flavius-josephus.de-bello-judaico-libri-vii 2.219
ἀλλʼ ἔφθη πρὶν ὑψῶσαι τὸ ἔργον τελευτήσας ἐν Καισαρείᾳ , βεβασιλευκὼς μὲν ἔτη τρία , πρότερον δὲ τῶν τετραρχιῶν τρισὶν ἑτέροις ἔτεσιν ἀφηγησάμενος .
Lemmas: ἀλλά φθάνω πρίν ὑψόω ὁ ἔργον τελευτάω ἐν Καισαρεία , βασιλεύω μέν ἔτος τρεῖς , πρότερος δέ ὁ τετραρχία τρεῖς ἕτερος ἔτος ἀφηγέομαι .
flavius-josephus.de-bello-judaico-libri-vii 2.220
καταλείπει δὲ τρεῖς μὲν θυγατέρας ἐκ Κύπρου γεγενημένας , Βερνίκην καὶ Μαριάμμην καὶ Δρουσίλλαν , υἱὸν δὲ ἐκ τῆς αὐτῆς Ἀγρίππαν . οὗ παντάπασιν ὄντος νηπίου πάλιν τὰς βασιλείας Κλαύδιος ἐπαρχίαν ποιήσας ἐπίτροπον πέμπει Κούσπιον Φᾶδον , ἔπειτα Τιβέριον Ἀλέξανδρον , οἳ μηδὲν παρακινοῦντες τῶν ἐπιχωρίων ἐθῶν ἐν εἰρήνῃ τὸ ἔθνος διεφύλαξαν .
Lemmas: καταλείπω δέ τρεῖς μέν θυγάτηρ ἐκ Κύπρος γίγνομαι , Βερνίκη καί Μαριάμμη καί Δρουσίλλα , υἱός δέ ἐκ ὁ αὐτός Ἀγρίππας . ὅς παντάπασι εἰμί νήπιος πάλιν ὁ βασιλεία Κλαύδιος ἐπαρχία ποιέω ἐπίτροπος πέμπω Κούσπιος Φᾶδος , ἔπειτα Τιβέριος Ἀλέξανδρος , ὅς μηδείς παρακινέω ὁ ἐπιχώριος ἔθος ἐν εἰρήνη ὁ ἔθνος διαφυλάσσω .
flavius-josephus.de-bello-judaico-libri-vii 2.221
μετὰ ταῦτα καὶ ὁ βασιλεύων τῆς Χαλκίδος Ἡρώδης τελευτᾷ , καταλιπὼν ἐκ μὲν τῆς ἀδελφιδῆς Βερνίκης δύο παῖδας Βερνικιανόν τε καὶ Ὑρκανόν , ἐκ δὲ τῆς προτέρας Μαριάμμης Ἀριστόβουλον . τεθνήκει δʼ αὐτῷ καὶ ἕτερος ἀδελφὸς Ἀριστόβουλος ἰδιώτης καταλιπὼν Ἰωτάπην θυγατέρα .
Lemmas: μετά οὗτος καί ὁ βασιλεύω ὁ Χαλκίς Ἡρώδης τελευτάω , καταλείπω ἐκ μέν ὁ ἀδελφιδῆ Βερνίκη δύο παῖς Βερνικιανός τε καί Ὑρκανός , ἐκ δέ ὁ πρότερος Μαριάμμη Ἀριστόβουλος . θνῄσκω δέ αὐτός καί ἕτερος ἀδελφός Ἀριστόβουλος ἰδιώτης καταλείπω Ἰωτάπη θυγάτηρ .
flavius-josephus.de-bello-judaico-libri-vii 2.222
οὗτοι μὲν οὖν ἦσαν , ὡς προεῖπον , Ἀριστοβούλου τοῦ Ἡρώδου παῖδες , Ἀριστόβουλος δὲ καὶ Ἀλέξανδρος ἐκ Μαριάμμης Ἡρώδῃ γεγόνεισαν υἱεῖς , οὓς ὁ πατὴρ ἀνεῖλεν · ἡ δὲ Ἀλεξάνδρου γενεὰ τῆς μεγάλης Ἀρμενίας ἐβασίλευσεν .
Lemmas: οὗτος μέν οὖν εἰμί , ὡς προλέγω , Ἀριστόβουλος ὁ Ἡρώδης παῖς , Ἀριστόβουλος δέ καί Ἀλέξανδρος ἐκ Μαριάμμη Ἡρώδης γίγνομαι υἱός , ὅς ὁ πατήρ ἀναιρέω · ὁ δέ Ἀλέξανδρος γενεά ὁ μέγας Ἀρμενία βασιλεύω .
flavius-josephus.de-bello-judaico-libri-vii 2.223
Μετὰ δὲ τὴν Ἡρώδου τελευτήν , ὃς ἦρχε τῆς Χαλκίδος , καθίστησιν Κλαύδιος εἰς τὴν βασιλείαν τοῦ θείου τὸν Ἀγρίππαν υἱὸν Ἀγρίππα · τῆς δʼ ἄλλης ἐπαρχίας διαδέχεται τὴν ἐπιτροπὴν ἀπὸ Ἀλεξάνδρου Κουμανός , ἐφʼ οὗ θόρυβοί τε ἤρξαντο καὶ φθορὰ πάλιν Ἰουδαίων ἐγένετο .
Lemmas: μετά δέ ὁ Ἡρώδης τελευτή , ὅς ἄρχω ὁ Χαλκίς , καθίστημι Κλαύδιος εἰς ὁ βασιλεία ὁ θεῖος ὁ Ἀγρίππας υἱός Ἀγρίππας · ὁ δέ ἄλλος ἐπαρχία διαδέχομαι ὁ ἐπιτροπή ἀπό Ἀλέξανδρος Κουμανός , ἐπί ὅς θόρυβος τε ἄρχω καί φθορά πάλιν Ἰουδαῖος γίγνομαι .
flavius-josephus.de-bello-judaico-libri-vii 2.224
συνεληλυθότος γὰρ τοῦ πλήθους ἐπὶ τὴν ἑορτὴν τῶν ἀζύμων εἰς Ἱεροσόλυμα καὶ τῆς Ῥωμαϊκῆς σπείρας ὑπὲρ τὴν τοῦ ἱεροῦ στοὰν ἐφεστώσης , ἔνοπλοι δʼ ἀεὶ τὰς ἑορτὰς παραφυλάττουσιν , ὡς μή τι νεωτερίζοι τὸ πλῆθος ἠθροισμένον , εἷς τις τῶν στρατιωτῶν ἀνασυράμενος τὴν ἐσθῆτα καὶ κατακύψας ἀσχημόνως προσαπέστρεψεν τοῖς Ἰουδαίοις τὴν ἕδραν καὶ τῷ σχήματι φωνὴν ὁμοίαν ἐπεφθέγξατο .
Lemmas: συνέρχομαι γάρ ὁ πλῆθος ἐπί ὁ ἑορτή ὁ ἄζυμος εἰς Ἱεροσόλυμα καί ὁ Ῥωμαῖος σπεῖρα ὑπέρ ὁ ὁ ἱερός στοά ἐφίστημι , ἔνοπλος δέ ἀεί ὁ ἑορτή παραφυλάσσω , ὡς μή τις νεωτερίζω ὁ πλῆθος ἀθροίζω , εἷς τις ὁ στρατιώτης ἀνασύρω ὁ ἐσθής καί κατακύπτω ἀσχήμων προσαποστρέφω ὁ Ἰουδαῖος ὁ ἕδρα καί ὁ σχῆμα φωνή ὅμοιος ἐπιφθέγγομαι .
flavius-josephus.de-bello-judaico-libri-vii 2.225
πρὸς τοῦτο ἅπαν μὲν τὸ πλῆθος ἠγανάκτησεν , καὶ κατεβόων τοῦ Κουμανοῦ κολάζειν τὸν στρατιώτην , οἱ δὲ ἧττον νήφοντες τῶν νέων καὶ τὸ φύσει στασιῶδες ἐκ τοῦ ἔθνους ἐχώρουν ἐπὶ μάχην λίθους τε ἁρπάσαντες ἐπὶ τοὺς στρατιώτας ἔβαλλον .
Lemmas: πρός οὗτος ἅπας μέν ὁ πλῆθος ἀγανακτέω , καί καταβοάω ὁ Κουμανός κολάζω ὁ στρατιώτης , ὁ δέ ἥσσων νήφω ὁ νέος καί ὁ φύσις στασιώδης ἐκ ὁ ἔθνος χωρέω ἐπί μάχη λίθος τε ἁρπάζω ἐπί ὁ στρατιώτης βάλλω .
flavius-josephus.de-bello-judaico-libri-vii 2.226
καὶ Κουμανὸς δείσας μὴ τοῦ λαοῦ παντὸς ἐπʼ αὐτὸν ὁρμὴ γένοιτο , πλείους ὁπλίτας μεταπέμπεται . τῶν δὲ ταῖς στοαῖς ἐπιχεομένων φόβος ἐμπίπτει τοῖς Ἰουδαίοις ἀκατάσχετος , καὶ τραπέντες ἐκ τοῦ ἱεροῦ διέφευγον εἰς τὴν πόλιν .
Lemmas: καί Κουμανός δείδω μή ὁ λαός πᾶς ἐπί αὐτός ὁρμή γίγνομαι , πολύς ὁπλίτης μεταπέμπω . ὁ δέ ὁ στοά ἐπιχέω φόβος ἐμπίπτω ὁ Ἰουδαῖος ἀκατάσχετος , καί τρέπω ἐκ ὁ ἱερός διαφεύγω εἰς ὁ πόλις .
flavius-josephus.de-bello-judaico-libri-vii 2.227
τοσαύτη δὲ περὶ τὰς ἐξόδους βία συνωθουμένων ἐγένετο , ὥστε πατηθέντας ὑπʼ ἀλλήλων καὶ συντριβέντας ὑπὲρ τρισμυρίους ἀποθανεῖν , γενέσθαι δὲ τὴν ἑορτὴν πένθος μὲν ὅλῳ τῷ ἔθνει θρῆνον δὲ καθʼ ἑκάστην οἰκίαν .
Lemmas: τοσοῦτος δέ περί ὁ ἔξοδος βία συνωθέω γίγνομαι , ὥστε πατέω ὑπό ἀλλήλων καί συντρίβω ὑπέρ τρισμύριοι ἀποθνῄσκω , γίγνομαι δέ ὁ ἑορτή πένθος μέν ὅλος ὁ ἔθνος θρῆνος δέ κατά ἕκαστος οἰκία .
flavius-josephus.de-bello-judaico-libri-vii 2.228
Μετελάμβανεν δὲ ταύτην τὴν συμφορὰν ἄλλος λῃστρικὸς θόρυβος . κατὰ γὰρ τὴν Βαιθωρὼ δημοσίαν ὁδὸν Στεφάνου τινὸς δούλου Καίσαρος ἀποσκευὴν κομιζομένην διήρπασαν λῃσταὶ προσπεσόντες .
Lemmas: μεταλαμβάνω δέ οὗτος ὁ συμφορά ἄλλος λῃστρικός θόρυβος . κατά γάρ ὁ Βαιθωρώ δημόσιος ὁδός Στέφανος τις δοῦλος Καῖσαρ ἀποσκευή κομίζω διαρπάζω λῃστής προσπίπτω .
flavius-josephus.de-bello-judaico-libri-vii 2.229
Κουμανὸς δὲ περιπέμψας τοὺς ἐκ τῶν πλησίον κωμῶν δεσμώτας ἐκέλευσεν ἀνάγεσθαι πρὸς αὐτόν , ἐπικαλῶν ὅτι μὴ διώξαντες τοὺς λῃστὰς συλλάβοιεν . ἔνθα τῶν στρατιωτῶν τις εὑρὼν ἔν τινι κώμῃ τὸν ἱερὸν νόμον διέρρηξέν τε τὸ βιβλίον καὶ εἰς πῦρ κατέβαλεν .
Lemmas: Κουμανός δέ περιπέμπω ὁ ἐκ ὁ πλησίον κώμη δεσμώτης κελεύω ἀνάγω πρός αὐτός , ἐπικαλέω ὅτι μή διώκω ὁ λῃστής συλλαμβάνω . ἔνθα ὁ στρατιώτης τις εὑρίσκω ἐν τις κώμη ὁ ἱερός νόμος διαρρήγνυμι τε ὁ βιβλίον καί εἰς πῦρ καταβάλλω .
flavius-josephus.de-bello-judaico-libri-vii 2.230
Ἰουδαῖοι δὲ ὡς ὅλης αὐτοῖς τῆς χώρας καταφλεγείσης συνεχύθησαν , καὶ καθάπερ ὀργάνῳ τινὶ τῇ δεισιδαιμονίᾳ συνελκόμενοι πρὸς ἓν κήρυγμα πάντες εἰς Καισάρειαν ἐπὶ Κουμανὸν συνέδραμον ἱκετεύοντες τὸν οὕτως εἰς τὸν θεὸν καὶ τὸν νόμον αὐτῶν ἐξυβρίσαντα μὴ περιιδεῖν ἀτιμώρητον .
Lemmas: Ἰουδαῖος δέ ὡς ὅλος αὐτός ὁ χώρα καταφλέγω συγχέω , καί καθά ὄργανον τις ὁ δεισιδαιμονία συνέλκω πρός εἷς κήρυγμα πᾶς εἰς Καισάρεια ἐπί Κουμανός συντρέχω ἱκετεύω ὁ οὕτως εἰς ὁ θεός καί ὁ νόμος αὐτός ἐξυβρίζω μή περιοράω ἀτιμώρητος .
flavius-josephus.de-bello-judaico-libri-vii 2.231
ὁ δέ , οὐ γὰρ ἠρέμει τὸ πλῆθος , εἰ μὴ τύχοι παραμυθίας , ἠξίου τε προάγειν τὸν στρατιώτην καὶ διὰ μέσων τῶν αἰτιωμένων ἀπαχθῆναι τὴν ἐπὶ θανάτῳ κελεύει . καὶ Ἰουδαῖοι μὲν ἀνεχώρουν .
Lemmas: ὁ δέ , οὐ γάρ ἠρεμέω ὁ πλῆθος , εἰ μή τυγχάνω παραμυθία , ἀξιόω τε προάγω ὁ στρατιώτης καί διά μέσος ὁ αἰτιάομαι ἀπάγω ὁ ἐπί θάνατος κελεύω . καί Ἰουδαῖος μέν ἀναχωρέω .
flavius-josephus.de-bello-judaico-libri-vii 2.232
Αὖθις δὲ Γαλιλαίων καὶ Σαμαρέων γίνεται συμβολή . κατὰ γὰρ Γήμαν καλουμένην κώμην , ἥτις ἐν τῷ μεγάλῳ πεδίῳ κεῖται τῆς Σαμαρείτιδος , πολλῶν ἀναβαινόντων Ἰουδαίων ἐπὶ τὴν ἑορτὴν ἀναιρεῖταί τις Γαλιλαῖος .
Lemmas: αὖθις δέ Γαλιλαῖος καί Σαμαρεύς γίγνομαι συμβολή . κατά γάρ Γήμη καλέω κώμη , ὅστις ἐν ὁ μέγας πεδίον κεῖμαι ὁ Σαμαρείτης , πολύς ἀναβαίνω Ἰουδαῖος ἐπί ὁ ἑορτή ἀναιρέω τις Γαλιλαῖος .
flavius-josephus.de-bello-judaico-libri-vii 2.233
πρὸς τοῦτο πλεῖστοι μὲν ἐκ τῆς Γαλιλαίας συνέδραμον ὡς πολεμήσοντες τοῖς Σαμαρεῦσιν , οἱ γνώριμοι δʼ αὐτῶν ἐλθόντες πρὸς Κουμανὸν ἠντιβόλουν πρὶν ἀνηκέστου πάθους εἰς τὴν Γαλιλαίαν διαβάντα τιμωρήσασθαι τοὺς αἰτίους τοῦ φόνου · μόνως γὰρ ἂν οὕτως διαλυθῆναι πρὸ πολέμου τὸ πλῆθος . Κουμανὸς μὲν οὖν ἐν δευτέρῳ τὰς ἐκείνων ἱκεσίας τῶν ἐν χειρὶ πραγμάτων θέμενος ἀπράκτους ἀπέπεμψεν τοὺς ἱκέτας .
Lemmas: πρός οὗτος πολύς μέν ἐκ ὁ Γαλιλαία συντρέχω ὡς πολεμέω ὁ Σαμαρεύς , ὁ γνώριμος δέ αὐτός ἔρχομαι πρός Κουμανός ἀντιβολέω πρίν ἀνήκεστος πάθος εἰς ὁ Γαλιλαία διαβαίνω τιμωρέω ὁ αἴτιος ὁ φόνος · μόνος γάρ ἄν οὕτως διαλύω πρό πόλεμος ὁ πλῆθος . Κουμανός μέν οὖν ἐν δεύτερος ὁ ἐκεῖνος ἱκεσία ὁ ἐν χείρ πρᾶγμα τίθημι ἄπρακτος ἀποπέμπω ὁ ἱκέτης .
flavius-josephus.de-bello-judaico-libri-vii 2.234
Ἀγγελθὲν δὲ εἰς Ἱεροσόλυμα τὸ πάθος τοῦ πεφονευμένου τὰ πλήθη συνετάραξεν καὶ τῆς ἑορτῆς ἀφέμενοι πρὸς τὴν Σαμάρειαν ἐξώρμων ἀστρατήγητοι καὶ μηδενὶ τῶν ἀρχόντων κατέχοντι πειθόμενοι .
Lemmas: ἀγγέλλω δέ εἰς Ἱεροσόλυμα ὁ πάθος ὁ φονεύω ὁ πλῆθος συνταράσσω καί ὁ ἑορτή ἀφίημι πρός ὁ Σαμάρεια ἐξορμάω ἀστρατήγητος καί μηδείς ὁ ἄρχων κατέχω πείθω .
flavius-josephus.de-bello-judaico-libri-vii 2.235
τοῦ λῃστρικοῦ δʼ αὐτῶν καὶ στασιώδους Δειναίου τις υἱὸς Ἐλεάζαρος καὶ Ἀλέξανδρος ἐξῆρχον , οἳ τοῖς ὁμόροις τῆς Ἀκραβατηνῆς τοπαρχίας προσπεσόντες αὐτούς τε ἀνῄρουν μηδεμιᾶς ἡλικίας φειδὼ ποιούμενοι καὶ τὰς κώμας ἐνεπίμπρασαν .
Lemmas: ὁ λῃστρικός δέ αὐτός καί στασιώδης Δειναῖος τις υἱός Ἐλεάζαρος καί Ἀλέξανδρος ἐξάρχω , ὅς ὁ ὅμορος ὁ Ἀκραβατηνός τοπαρχία προσπίπτω αὐτός τε ἀναιρέω μηδείς ἡλικία φειδώ ποιέω καί ὁ κώμη ἐμπίμπρημι .
flavius-josephus.de-bello-judaico-libri-vii 2.236
Κουμανὸς δὲ ἀναλαβὼν ἀπὸ τῆς Καισαρείας μίαν ἴλην ἱππέων καλουμένην Σεβαστηνῶν ἐξεβοήθει τοῖς πορθουμένοις καὶ τῶν περὶ τὸν Ἐλεάζαρον πολλοὺς μὲν συνέλαβεν , πλείστους δʼ ἀπέκτεινεν .
Lemmas: Κουμανός δέ ἀναλαμβάνω ἀπό ὁ Καισάρεια εἷς ἴλη ἱππεύς καλέω Σεβαστηνός ἐκβοηθέω ὁ πορθέω καί ὁ περί ὁ Ἐλεάζαρος πολύς μέν συλλαμβάνω , πολύς δέ ἀποκτείνω .
flavius-josephus.de-bello-judaico-libri-vii 2.237
πρὸς δὲ τὸ λοιπὸν πλῆθος τῶν πολεμεῖν τοῖς Σαμαρεῦσιν ὡρμημένων οἱ ἄρχοντες τῶν Ἱεροσολύμων ἐκδραμόντες σάκκους ἀμπεχόμενοι καὶ τέφραν τῶν κεφαλῶν καταχέοντες ἱκέτευον ἀναχωρεῖν καὶ μὴ διὰ τὴν εἰς Σαμαρεῖς ἄμυναν ἐπὶ Ἱεροσόλυμα Ῥωμαίους παροξύνειν , ἐλεῆσαί τε τὴν πατρίδα καὶ τὸν ναὸν τέκνα τε καὶ γυναῖκας ἰδίας , ἃ πάντα κινδυνεύειν διʼ ἑνὸς ἐκδικίαν Γαλιλαίου παραπολέσθαι .
Lemmas: πρός δέ ὁ λοιπός πλῆθος ὁ πολεμέω ὁ Σαμαρεύς ὁρμάω ὁ ἄρχων ὁ Ἱεροσόλυμα ἐκτρέχω σάκκος ἀμπέχω καί τέφρα ὁ κεφαλή κατηχέω ἱκετεύω ἀναχωρέω καί μή διά ὁ εἰς Σαμαρεύς ἄμυνα ἐπί Ἱεροσόλυμα Ῥωμαῖος παροξύνω , ἐλεέω τε ὁ πατρίς καί ὁ ναός τέκνον τε καί γυνή ἴδιος , ὅς πᾶς κινδυνεύω διά εἷς ἐκδικία Γαλιλαῖος παραπόλλυμι .